Kaspersky Lab radi zaštitu podataka na Hitachi NAS sistemima Kaspersky Lab radi zaštitu podataka na Hitachi NAS sistemima – Personal magazin\nKompanija Kaspersky Lab, najveći privatni prodavac bezbednosnih rešenja za krajnje korisnike, pridružio se saveznom programu kompanije Hitachi Technologies. Program Hitachi sistema podataka ima za cilj da kreira sinergijske kombinacije partnerskih…\nKompanija Kaspersky Lab, najveći privatni prodavac bezbednosnih rešenja za krajnje korisnike, pridružio se saveznom programu kompanije Hitachi Technologies. Program Hitachi sistema podataka ima za cilj da kreira sinergijske kombinacije partnerskih tehnologija sa kompanijom Hitachi technology kako bi se stvorila najbolja rešenja iz svoje vrste.\nKao prvi korak u partnerstvu, kompanije su uspešno sertifikovale i validirale rešenje Kaspersky sigurnost za skladišta za Hitachi NAS platformu serije 3000 i 4000 za sisteme za skladištenje podataka, što je rezultovalo višim nivoom zaštite od zloćudnih softvera i smanjenjem sajber-pretnji.\nOrganizacije su sve više preplavljene eksponencijalnim rastom struktuiranih i nestruktuiranih podataka, pritiskom da pređu na virtuelizaciju i složenošću zaštite korporativnih podataka u spoljnim i lokalnim centrima za podatke. Veoma opasni zloćudni softveri mogu da se rašire kroz organizaciju zastrašujućom brzinom zahvaljujući interoperabilnosti modernih mreža. U okruženju u kome je broj pretnji u stalnom porastu, samo jedan zaraženi fajl nesvesno stavljen u skladište može da izloži svaki čvor mreže neposrednom riziku.\nKaspersky sigurnost za skladišta, server-side rešenje visokih performansi, obezbeđuje snažnu, “uvek uključenu” zaštitu prilagodljive veličine i superiornu toleranciju na greške za vredne i osetljive korporativne podatke. Snažni mehanizam protiv zloćudnih softvera kompanije Kaspersky Lab skenira svaki pokrenut ili promenjen fajl za sve vrste zloćudnih softvera, uključujući viruse, crve i Trojance.\nNapredna heuristička analiza identifikuje čak i nove i nepoznate pretnje. Ako je otkriven zloćudni softver, rešenje ukladnja sve zloćudne kodove iz zaraženih fajlova, briše te fajlove ili ih stavlja u karantin radi dalje analize. Kaspersky sigurnost za skladišta obuhvata jednostavni centralni administrativni alat, Kaspersky bezbednosni centar, koji omogućava daljinsku instalaciju i podršku u konfiguraciji.\n“Sistem za skladištenje podataka bez zaštite od zloćudnih softvera je direktna pretnja za bezbednost korporativne IT infrastructure. Imperativ je da organizacije obezbede zaštitu od sajber-pretnji na svakom čvoru gde se podaci skladište i obrađuju, ne samo na radnim stanicama. Drago nam je da sarađujemo sa Hitachi sistemima za podatke kako bismo osiguralinjihove visoke performance. Hitachi NAS platforma, serije 3000 i 4000, za sisteme za skladištenje podataka je među onima koje štite naše tehnologije”, kaže Nikita Švestov, glavni direktor za tehnologiju kompanije Kaspersky Lab.\n“Kompanija Kaspersky Lab gradi svoje proizvode, kao što je rešenje Security for Storage, ne samo kako bi se suočila sa današnjim bezbednosnim problemima, već i da bi uočila i sprečila probleme sutrašnjice. Ovo se poklapa sa našim sopstvenim ciljem u Hitachi sistemima podataka da pomognemo svojim partnerima i klijentima da se prilagode, da inoviraju i da pobede uprkos promenljivim okolonostima moći informacija. Drago nam je što je kompanija Kaspersky Lab postala deo saveznog programa Hitachi Technology”, izjavio je Nil Kolstad, potpredsednik ISV Alliances and Verticals.\nKaspersky Lab radi zaštitu podataka na Hitachi NAS sistemima was last modified: December 11th, 2014 by Redakcija\nHitachi NASKaspersky LabNAS


Severna Koreja ima jedinicu za sajber napade?\nM. D. 21. maja 2017. 08:59\nNajveća severnokorejska obaveštajna agencija ima posebnu ćeliju „Jedinica 180“ (Unit 180) koja je verovatno odgovorna za neke od najsmelijih i najuspešnijih sajber napada, prenosi Rojters pozivajući se na osobe prebegle u Južnu Koreju, zvaničnike i stručnjake za bezbednost interneta.\nSeverna Koreja okrivljena je prethodnih godina za niz onlajn napada, uglavnom na finansijske mreže u SAD, Južnoj Koreji i drugim zemljama.\nStručnjaci za sajber bezbednost tvrde da su pronašli tehničke dokaze koji bi mogli da povežu Severnu Koreju sa sajber napadom virusom „VonaKraj“ koji blokira pristup podacima sve dok se ne plati „otkup“ kojim je zahvaćeno više od 300.000 komjutera u 150 zemalja ranije ovog meseca.\nPjongjang je te optužbe nazvao „besmislenim“.\nSrž optužbi protiv Pjongjanga je njena povezanost sa hakerskom grupom „Lazarus“ koji se povezuje sa prošlogodišnjim sajber napadom na centralnu banku u Bangladešu, kada je ukraden 81 milion dolara, i napadom na holivudski studio kompanije „Soni“ 2014. godine.\nAmerička vlada optužila je Severnu Koreju za hakerski napad na Soni, a pojedini američki zvaničnici rekli su da tužilaštvo gradi slučaj protiv Pjongjanga povodom krađe iz banke u Bangladešu.\nMeđutim, nisu pronađeni ubedljivi dokazi, a nisu podignute ni krivične optužbe.\nSeverna Koreja je negirala odgovornost za napade na studio „Sonija“ i banku.\nBivši profesor informatike Kim Heung-kvang, koji je prebegao u Južnu Koreju 2004. godine, a i dalje ima izvore u Severnoj Koreji, tvrdi da je sajber napade Pjongjanga, čiji je cilj podizanje novca, organizovala „Jedinica 180“ koja je deo Generalnog izviđačkog biroa, najveće obaveštajne agencije Pjongjanga u inostrantsvu.


FLORIANOPÓLIS, Brazil: Postoji čitav niz simptoma koji se povezuje sa izrastanjem prvih mlečnih zuba kod beba. Međutim, rezultati najnovije meta-analize jasno su potvrdili da povišena temperatura i groznica ne spadaju u simptome povezane sa erupcijom prvih mlečnih zuba, koji su inače praćeni povećanim lučenjem pljuvačke, otečenom i osetljivom gingivom i poremećajem spavanja.\nI pored toga što su rast i izbijanje prvih mlečnih zuba prirodan proces u dečijem razvoju, ipak uticaj rasta zuba na celokupno zdravstveno stanje bebe još uvek izaziva kontroverze. Tim Federalnog Univerziteta Santa Katarina iz Florijanopolisa, Brazil je upravo iz tog razloga napravio analizu postojećih, a objavljenih istraživanja na tu temu. Od ukupno 1.179 objavljenih stručnih tekstova, istraživači su izabrali 16 istraživanja koja su se bavila erupcijom primarne denticije i lokalnim i sistemskim promenama i simptomima kod dece uzrasta 0-36 meseci. Od ukupno analizirane 3.506 dece kod 70,5 procenata izbijanje mlečnih zuba bilo je praćeno simptomima od kojih su najčešći bili gingivalna iritacija (87 procenata), opšta uznemirenost (68 procenata) i pojačano lučenje pljuvačke (56 procenata). Navedene studije nisu među prateće simptome uvrstile povišenu temperaturu i groznicu, koju inače veliki broj ljudi širom sveta smatra nezaobilaznim pojavama koje prate rast i izbijanje mlečnih zuba. Ovo je veoma važno jer u slučaju da se kod bebe pojavi visoka temperatura, roditelji ne smeju da se zavaravaju da je to od toga što bebi rastu zubi, nego treba da se obrate pedijatru jer je uzrok groznice neki drugi.\nPreuzeto sa sajta Dental Tribune International\nmlečni zubi nicanje zuba Povišena temperatura


Sarkozi: Centar za izbeglice treba da bude u Srbiji - 05.09.2015, Sputnik Srbija\nBivši francuski predsednik Nikola Sarkozi izjavio je da bi trebalo da se otvore prihvatni centri za izbeglice u severnom delu Afrike, Srbiji ili u Bugarskoj. 05.09.2015, Sputnik Srbija\nvesti, evropa, svet, srbija, francuska, nikola sarkozi\n22:00 05.09.2015 (Osveženo: 16:19 05.10.2015)\nOn je rekao da bi u tim centrima, pre nego što uđu u šengensku zonu, azil izbeglicama ili bio odobren ili ne.\nIzbeglice iz Mađarske pristižu u Austriju\n5 Septembar 2015, 20:30\n„Ne verujem u reformu šengenske zone, već da je treba obnoviti“, rekao je Sarkozi, uz ocenu da svaka zemlja u toj zoni treba da ima istu migracionu politiku. Prema njegovim rečima, status političkih izbeglica bi trebalo da se dobije pre puta preko Sredozemnog mora.\nNemci vraćaju 75.000 azilanata na Balkan\n5 Septembar 2015, 21:00\n„Posle toga je kasno. Trebalo bi otvoriti i prihvatne centre u zemljama Severne Afrike, kao i u Srbiji ili Bugarskoj, jer te dve zemlje nisu u prostoru Šengena“, ocenio je bivši francuski predsednik.\nSarkozi je rekao da bi se na taj način izbegao tako veliki priliv migranata i tragedije na Sredozemnom moru.


ОБИЉЕЖЕН ДАН ВАЗДУХОПЛОВСТВА И ПВО - Јадовно 1941. - КУЛТУРА СЈЕЋАЊА\nBANjALUKA, 27. MAJA /SRNA/ – Parastosom i polaganjem vijenaca na spomeniku poginulim pripadnicima Vazduhoplovstva i Protivvazdušne odbrane Vojske Republike Srpske, na aerodromu Mahovljani je obilježena 22. godišnjica formiranja ovog vida vojske.\nKomandant Trećeg pješadijskog Republika Srpska puka Oružanih snaga BiH Rajko Knežević rekao je da je od rata proteklo mnogo vremena, ali da ne treba zaboraviti period kada su pripadnici Vojske Srpske davali živote za nju.\nOn je dodao da pripadnici Puka, ali i svi pripadnici Oružanih snaga iz reda srpskog naroda, čine maksimalne napore da srpski identitet bude prepoznatljiv.\n“Od rata na ovamo nikad u težim uslovima nismo obilježavali današnji dan i ovo je prvi put da imamo teže uslove nego u ratu. Mnogi krajevi su postradali u poplavama, ali zaboraviti naše junake koji su dali živote za Republiku Srpsku bio bi grijeh i zločin u miru”, rekao je Knežević.\nOn je podsjetio da su pripadnici Puka pokrenuli inicijativu da se spomen- ploča iz kasarne u Zalužanima ponovo postavi na školi u ovom mjestu.\n“Obilježimo naše datume, skupimo se kako možemo i neka nam živi vječno naša svetinja Republika Srpska”, poručio je Knežević.\nObraćajući se u ime komandanata Vazduhoplovstva i Protivvazdušne odbrane, izaslanik predsjednika Republike Srpske Duško Četković rekao je da je biti komandant u ovom vidu vojske bila velika čast i da je tu bilo istinskih heroja, koji su patriotizmom i hrabrošću pokazali šta su pravi junaci.\n“Među nama danas ima ljudi koji su to bezbroj puta pokazali leteći i spašavajući živote i učestvujući u borbenim zadacima u nemogućim uslovima vazdušne blokade BiH”, rekao je Četković.\nOn je dodao da je 61 pripadnik ovog vida vojske dao život tokom rata i pokazao neizmjernu odanost svom narodu.\nMinistar prosvjete i kulture Republike Srpske Goran Mutabdžija rekao je da se u domenu sjećanja na poginule pripadnike Vojske Republike Srpske mora dati barem manifestaciona dimenzija i da će Ministarstvo u tom smislu poslati zvanični zahtjev Školskom odboru osnovne škole u Zalužanima da se postavi spomen ploča pripadnicima vazduhoplovstva.\n“Svi imamo prostora u svakodnevnom radu da se sjetimo dragih ljudi koji danas nisu sa nama i da budemo svjesni da su veoma tanke linije koje nas dijele od vremena koja su mnogi već zaboravili i onih u koja smo prebrzo uplovili i gdje vrijednosti mjerimo nekim drugim parametrima”, poručio je Mutabdžija.\nOn je dodao da je vojska danas značajno marginalizovana, ali da Treći pješadijski puk, osim jasnog patriotskog opredjeljenja, ima i jasnu viziju šta stanovništvo Republike Srpske očekuje od njih.\n“Bio sam svjedok prilikom poplava u Doboju u kakvim okolnostima i sa kakvim materijalno-tehničkiim sredstvima je trebalo ići spašavati ljude, međutim još nije došla faza analize da se vidi kako dalje”, upozorio je Mutabdžija.\nOn smatra da se u Oružane snage značajno investira, ali da one nisu u materijalno-tehničkom smislu danas u stanju da odgovore na mnoge izazove koji se pred njih postavljaju.\n“Srpska je danas u velikim izazovima i od nas, kao društva u cjelini, zavisiće kojim ćemo putem ići dalje, da li ćemo iz ovoga naučiti da neke stvari ne mogu ići kao do sada i da moramo gledati cjelinu i viši interes”, poručio je Mutabdžija.\nSmiljka Stanković, sestra majora Vazduhoplovstva Miodraga Stankovića, kaže da je njen brat poginuo u helikopteru 1993. godine kod Brčkog, koji je oboren iako je bio vidno označen crvenim krstom.\n“Svake godine dolazim, jer od najranijeg djetinjstva mog brata kada je maštao da postane pilot, svi smo bili za to vezani, a poginuo je u 36. godini života”, rekla je Stankovićeva, dodajući da je sa njenim bratom u helikopteru poginulo još sedam ljudi.\nKomandant Prvog helikopterskog eskadrona Oružanih snaga BiH Vladimir Pušara rekao je da su mnogi poginuli pripadnici vazduhoplovstva i protivvazdušne odbrane bili njegovi ratni drugovi i da se ova jedinica trudi da održi sjećanje na njih.\nVijence na spomenik poginulim pripadnicima Vazduhoplovstva i protivvazdušne odbrane položili su izaslanik predsjednika Republike, delegacija Vlade, delegacija Boračke organizacije Srpske, ratnih komandanata ovog vida vojske i delegacija Trećeg pješadijskog Republika Srpska puka Oružanih snaga BiH.\nVazduhoplovstvo i Protivvazdušna odbrana Vojske Republike Srpske formirana je 27. maja 1992. godine, kada je izvršeno 16 borbenih letova za podršku jedinicama Vojske.\nKomande Vazduhoplovstva i Protivvazdušne odbrane bazirale su se na aerodrome u Zalužanima i Mahovljanima, a za prvog komandanta imenovan je Živomir Ninković.\nOvaj vid Vojske Republike Srpske je, osim borbenih letova u vremenima blokade vazdušnog prostora BiH, prevezao veliki broj ranjenika sa prve linije fronta, a današnji datum Vlada je uvrstila u kalendar obilježavanja značajnih istorijskih događaja oslobodilačkih ratova.


Ducati Superleggera V4 od naredne sedmice u serijskoj proizvodnji - Moto Berza\nNakon meseci karantina i brojnih ograničenja, život u Italiji se polako vraća u kakvu-takvu normalu.\nKada je reč o moto industriji na Apeninima, proizvođači nastavljaju svoje dosadašnje operacije, a tako se polako nastavlja proizvodnja u Ducati fabrici u Borgo Panigaleu.\nSada stižu vesti da se Ducati Superleggera V4 polako bliži serijskoj proizvodnji, a to je u poruci na Tviteru otkrio i izvršni direktor kompanije, Klaudio Domenikali. Ipak, pre nego što stigne do traka, karbonski superbajk ide na stazu Nardo, gde će odraditi seriju testova.\nNardo je veliki kompleks, smešten blizu Leće, kojeg je napravio Fiat, a čija glavna karakteristika je staza dugačka 12,6 km. To omogućava idealne uslove da se motocikli (ali i automobili) dovedu do krajnjih granica izdržljivosti.\nPretpostavljamo da Ducati sprema ekestremno testiranje Superleggera V4 motociklu, a sve u okviru svojih mera kontrole kvaliteta.\nUkoliko boravak na Nardu prođe kako treba, Ducati Superleggera V4 bi u toku naredne sedmice krenuo u serijsku proizvodnju.\nOno što buduće vlasnike čeka jesu 230 KS (172 kW), težina od 152 kg, kao i Akrapovič izduvni sistem. Motocikl ma šasiju i karoseriju od ugljeničnih vlakana, karbonske felne, i dužu (takođe karbonsku) zadnju viljušku. U pitanju je ultimativni model italijanske kompanije, koji će doneti i nekoliko elemenata razvijenih od strane Ducati Corse trkačke divizije.\nNajpoznatiji elemet su napredna zakrilca iz aerodinamičkog paketa na Desmosedici GP16 mašini iz MotoGP-a.


Literarni konkurs "Jednakosti, sličnosti i razlike" za učenike osnovnih i srednjih škola - SDPlus\nGradska organizacija Saveza slepih Srbije Smederevo, raspisala je literarni konkurs pod nazivom „Jednakosti, sličnosti i razlike“.\nU želji da podstaknu mlade, pre svega,učenike nižih i viših razreda osnovnih škola kao i srednjoškolce da pišu o jednakostima, sličnostima i različitostima u društvu u kom se svakodnevno kreću, a povodom obeležavanja šest i po decenija postojanja i rada te organizacije.\nPravo učešća na konkursu imaju učenici nižih i viših razreda osnovnih škola,kao i učenici smederevskih srednjih škola, državljani Republike Srbije. Rad može biti napisan u poeziji ili prozi, zatim da sadrži najviše 1000 reči (dve kucane strane A4 formata), zasnovan na stavovima i iskustvima u vezi sa slepim i slabovidim osobama, navodi se u saopštenju za medije.\nSvaki učesnik konkursa može učestvovati sa najviše jednim radom, a uz rad treba dostaviti sledeće podatke: ime, prezime, adresa stanovanja, ime škole, razred, mejl adresa i kontakt telefon. Pravo učešća imaju svi oni čiji rad do sada nije nigde publikovan. Najbolje radove će birati stručni žiri koji će ocenjivati ideju, originalnost, kreativnost.\nPobednički radovi biće objavljeni u informativnim glasilima Saveza slepih Srbije, čija je organizator članica, a njihovi autori će biti obavešteni preko uprave škola. Organizatori imaju pravo koriščenja svih radova u bilo kom obliku i bilo kom mediju, pri tom će organizatori nastojati da navedu ime autora, ali ne odgovaraju ukoliko uredništvo drugih medija to ne učini.\nTeme za takmičenje učenika nižih i viših razreda osnovnih škola kao i učenika srednjih škola su:\n„Moj slepi prijatelj“\n„Zatvorenim očima gledam na svet“\n„Priča o jednom belom štapu“\nKonkurs je otvoren do 5. oktobra , a prozni ili poetski radovi u pisanom obliku i na kompakt disku u doc formatu dostavljaju se poštom na adresu GOSSSS, ulica Jovana Krajišnika broj 8, 11.300 Smederevo, sa naznakom za literarni konkurs.\nAutorima prva tri rada u kategoriji učenika nižih razreda osnovnih škola, viših razreda osnovnih škola kao i prva tri rada u kategoriji srednjoškolaca, biće uručene nagrade na svečanoj akademiji 15. oktobra u Centru za kulturu povodom obeležavanja jubileja, navodi se u saopštenju za medije Gradske organizacije Saveza slepih Srbije Smederevo.


FSU u BiH pristup usmjeren na korisnike 2010/2011\nUkupan broj korisnika koji su direktno podržani kroz implementaciju NVO projekata, na osnovu potpisanih listi korisnika iz svakog projekta, iznosi 9.527 osoba u prvom krugu tj. prvoj godini funkcioniranja FSU u BiH 2010/2011, a to su:\n1. NVO-i koji pružaju pomoć osobama sa invaliditetom (10 NVO); njihovi projekti pružili su direktnu pomoć za 3.094 korisnika.\n2. NVO-i koji pružaju podršku pri zapošljavanju i samozapošljavanju nezaposlenim licima kroz razvoj socijalnog poduzetništva (4 NVO); njihovi projekti pružili su direktnu pomoć za 850 korisnika.\n3. NVO-i koji pružaju podršku mladima putem volontiranja i zapošljavanja mladih (4 NVO); njihovi projekti pružili su direktnu pomoć za 1.525 korisnika.\n4. Grupa NVO-a Crvenog krsta koji pružaju pomoć najugroženijim i najsiromašnijim grupama u Bosni i Hercegovini (3 NVO); njihovi projekti pružili su direktnu pomoć za 4.058 korisnika.


U Srbiji uskoro samo ekološke kese | Politika | DW | 09.01.2012\nU prodaji će biti samo kese koje nisu štetne po okolinu\n"Referentna nacionalna laboratorija za ambalažu i pakovanje na Tehnološkom fakultetu u Novom Sadu, u kojoj se utvrđuje razgradivost plastičnih kesa, dobiće atest za rad za 10 dana", rekao je agenciji Beta državni sekretar Bojan Đurić. Kako je istakao, "u isto vreme trebalo bi da bude objavljen i prvi registar proizvođača plastičnih kesa u Srbiji, ali i da počne stimulacija proizvođača razgradivih i biorazgradivih kesa, odnosno dodatno oporezivanje za one koji proizvode obične plastične kese". "Sve te mere trebalo bi da dovedu do toga da u Srbiji za nekoliko meseci više ne bude plastičnih kesa koje nisu razgradive ili biorazgradive, što znači da će u prometu biti samo kese koje nisu štetne za čoveka i njegovu okolinu", naglasio je Đurić.\nTestiranje, pa prodaja\nOn je kazao da će sve plastične kese pre distribucije na tržište morati da prođu test u laboratoriji u Novom Sadu koja će proizvođačima davati sertifikate o proizvodnji razgradivih (koje imaju aditive za razgradnju) i biorazgradivih kesa (napravljene od organskih materija koje se same razgrađuju). "Cena korišćenja laboratorijskih usluga za domaće proizvođače kesa biće 48.000 dinara godišnje, dok će kompanije iz inostranstva morati da plate 95.000 dinara", kazao je Đurić i dodao da će novac biti namenjen samo za operativne troškove laboratorije i amortizaciju opreme. Državni sekretar je istakao da je laboratorija na Tehnološkom fakultetu u Novom Sadu najsavremenija u ovom delu Evrope, zbog čega su i proizvođači kesa iz Crne Gore, Bosne i Hercegovine i Mađarske već potvrdili da će je koristiti za analize.\nRazgradive kese skuplje\nĐurić je naveo da su razgradive kese skuplje za oko 10 odsto nego standardne plastične kese, odnosno za onoliko koliko iznosi cena aditiva koji se koriste u proizvodnji. "Domaće firme ipak neće morati da menjaju tehnologiju proizvodnje i kupuju novu opremu kako bi počeli ekološku proizvodnju kesa, već će samo morati da nabave aditive", naveo je Đurić.\nKako je kazao, Ministarstvo životne sredine očekuje da do polovine godine inspekcija iz donacija dobije nekoliko mobilnih uređaja kojima će kroz nenajavljene kontrole tržnica i proizvođača utvrđivati da li su kese razgradive ili ne.\nStanovnik EU potroši 500plastičnih kesa godišnje\nĐurić je potvrdio i da Ministarstvo životne sredine "priprema akte koji će rezultirati zabranom uvoza kesa koje su tanje od 14 mikrona, a koje se sada besplatno dele po pijacama i prodavnicama". "One predstavljaju estetski i ekološki problem, jer su najlakše, teško se sakupljaju, jer ih vetar raznosi i njihova reciklaža je zbog te debljine praktično nemoguća", rekao je državni sekretar. Prema njegovim rečima, u Srbiji se godišnje po stanovniku u proseku potroši oko 250 plastičnih kesa.\nSvake godine prosečan stanovnik EU upotrebi približno 500 plastičnih kesa, a većina njih iskoristi se samo jednom. Ukupna težina plastičnih kesa napravljenih u Evropi 2008. iznosila je 3,4 miliona tona, što je jednako težini oko dva miliona putničkih automobila.\nNeke države članice EU već su preduzele mere da smanje upotrebu plastičnih kesa kroz politiku cena, ugovorima sa privatnim sektorom i zabranama određenih tipova kesa, ali takva pravila ne postoje na\nTrajni link https://p.dw.com/p/13gW6


RTCG - Radio Televizija Crne Gore - Nacionalni javni servis :: Društvo :: Grip odnio još dvije žrtve\nPRETHODNE SEDMICE 05. 03. 2019. 17:10 >> 16:59 0\nGrip odnio još dvije žrtve\nU toku prethodne sedmice u Centru za medicinsku mikrobiologiju Instituta za javno zdravlje (IJZ) laboratorijskim putem potvrđeno je 38 slučajeva infekcije virusom gripa tipa A. Oni su saopštili da su u toku prethodne sedmice od posljedica gripa preminula dva pacijenta.\n“Zaključno sa prethodnom sedmicom ukupno je registrovano 22 smrtna slučaja od infekcije virusom gripa u sezoni 2018/2019”, kazali su iz Instituta.\nKako su naveli, od početka sezone bilo je 417 laboratorijski potvrđenih slučajeva gripa, od čega je 416 slučajeva infekcije virusom gripa tip A i jedan virusom gripa tip B.\n“Od ukupnog broja laboratorijski testiranih uzoraka od početka sezone, 46,1 odsto je bilo pozitivno na prisustvo virusa gripa, od čega je 99,7 odsto uzoraka pozitivno na virus gripa tip A”, kaže se u saopštenju.\nIz IJZ su rekli da je u toku prethodne sedmice prijavljeno 386 osobe sa simptomima nalik gripu (ILI), što predstavlja incidenciju od 62,26 na 100 hiljada stanovnika.\nTo je, kako su naveli, za oko 34 odsto manja vrijednost incidencije u odnosu na vrijednost incidencije iz prethodne sedmice.\nNajveći broj oboljelih od ILI u izvještajnoj nadzornoj sedmici registrovan je u uzrastu od 20 do 64 godine, 251 oboljelih, odnosno 65,01 odsto od ukupnog broja prijavljenih slučajeva.\n“Takođe je najviša incidencija registrovana u uzrastu od 20-64 godine, 66,47”, dodaje se u saopštenju.\nIz Instituta su kazali da je u toku prethodne sedmice prijavljeno 7,65 hiljada osoba sa simptomima blažih i težih infekcija respiratornog trakta (ARI).\nNajveći broj oboljelih od teških i lakših respiratornih infekcija je u toku prethodne sedmice registrovan u uzrastu od 20-64 godine, 2.898 oboljelih, što je 37,8 odsto od ukupnog broja prijavljenih slučajeva.\n“Najviša incidencija registrovana je u uzrastu od nula do četiri godine, dakle među djecom predškolskog uzrasta”, kaže se u saopštenju.\nNavodi se da je prethodne sedmice, prema podacima dobijenim iz sentinel bolničkog nadzora nad teškim akutnim respiratornim infekcijama (SARI), prijavljeno osam slučajeva teških akutnih respiratornih infekcija.\n“Sedam SARI slučajeva su uzorkovani na virus gripa, a rezultat je kod njih pet bio pozitivan na prisustvo virusa gripa tip A”, dodaje se u saopštenju.\nIz Instituta su poručili da je najefektivnija mjera prevencije gripa - vakcinacija.\n“Preporučujemo da se sve osobe koje su u povećanom riziku od razvoja komplikacija vakcinišu”, kazali su iz Instituta.\nOni su podsjetili da su u domovima zdravlja u Crnoj Gori i dalje dostupne vaccine.\n“Vakcina se može primiti tokom cijele sezone trajanja nadzora nad gripom, ali je najbolje vrijeme za vakcinaciju prije početka širenja virusa u populaciji, obzirom na to da je za razvoj antitjela potrebno da prođu dvije do tri sedmice od vakcinacije”, dodaje se u saopštenju.


JULSKI RAČUN SA NOVOM CENOM ZA OTPADNE VODE | ZR KLIK\nJULSKI RAČUN SA NOVOM CENOM ZA OTPADNE VODE\nZrenjanin- Julski račun za usluge JKP „Vodovod i kanalizacija“ sa novom cenom za otpadne vode. Prva korekcija cene za otpadne vode još od 2014. godine. U iznos naknade za kanalizaciju pored usluge prikupljanja i odvođenja otpadnih voda, uračunati su i troškovi održavanja kanalizacione mreže i pratećih objekata sistema.\nNa računima za jul mesec korisnici su za uslugu odvođenja otpodnih voda, odnosno za naknadu za kanalizaciju, zaduženi na osnovu novog cenovnika za otpadne vode koji se primenjuje od 01.07.2018. godine.\nGradsko veće grada Zrenjanina je 26.06.2018. godine prihvatilo predlog preduzeća za korekciju cena otpadne vode. Građani će ubuduće uslugu odvođenja otpadnih voda po m3 umesto 23,48 dinara plaćati 33,03 dinara, za privredu će cena umesto 52,84 iznositi 67,59 dinara, a za ustanove umesto 44,62 iznositi 57,08 dinara bez PDV-a.\n-Napominjemo da su u navedenu cenu naknade za kanalizaciju pored usluge prikupljanja i odvođenja otpadnih voda, uračunati i troškovi održavanja kanalizacione mreže i pratećih objekata sistema.\nOvo je prva korekcija cena otpadne vode od 2014. godine, kada je cena uvećana u odnosu na prethodnu za 5,5 posto (oko jedan dinar), a pre te promene cena otpade vode nije menjana dugi niz godina- rekao je Siniša Gajin, dipl.inž. rukovodilac Službe informisanja i poslovnih komunikacija JKP „Vodovod i kanalizacija“ Zrenjanin.\nGrad Zrenjanin je jedan od retkih gradova u Srbiji koji je u potpunosti pokriven kanalizacionom mrežom, a intenzivno se poslednjih godina vrši i izgradnja kanalizacione mreže i u nekoliko naseljenih mesta. Celokupna kanalizaciona mreža poverena je na održavanje JKP „Vodovod i kanalizacija“ Zrenjanin.\nPreduzeće održava oko 400 kilometara kanalizacione mreže u gradu i naseljenim mestima, a cena materijala i opreme potrebnih za održavanje postojeće kanalizacione mreže, kao i goriva za rad potrebne mehanizacije i specijalizovanih vozila je znatno viša od one iz perioda poslednje korekcije cena otpadnih voda.\nNaše preduzeće održava, menja oštećene i polomljene, revizione šahtove i slivničke rešetke javne kanalizacije koji se nalaze na saobraćajnoj površini.\nJKP „Vodovod i kanalizacija“ danas raspolaže sa više od 80 crpnih stanica, od kojih se više od 40 nalazi na teritoriji samog grada. U proteklom vremenskom periodu, naše preduzeće je uložilo značajna materijalna sredstva u izgradnju savremenih automatizovanih crpnih stanica, ali i u opremanje, modernizaciju i remont postojećih crpnih stanica, od kojih su pojedine sa opremom starom i 40 godina, čime je u velikoj meri poboljšan sistem prikupljanja otpadnih voda, a rešeni su i mnogobrojni problemi sa izlivanjem istih. Pomenute aktivnosti odvijaju se neprekidno, a nastaviće se i većim intenzitetom u narednom periodu. Crpne stanice rade na električnu energiju, a opremanje i automatizacija istih značajno je povećala troškove za električnu energiju čija je cena više puta povećavana u proteklom vremenskom periodu.\nGrad Zrenjanin trenutno nema postrojenje za prečišćavanje otpadnih voda. Problem otpadnih voda u budućnosti će biti rešen primenom modela javno privatnog partnerstva i izgradnjom centralnog prečistača otpadnih voda grada Zrenjanina. Do tada se sve neprečišćene otpadne vode ispuštaju u Aleksandrovački kanal, a potom u kanal Begej, što za posledicu ima i plaćanje naknade VPD „Vode Vojvodine“ za korišćenje vodoprivrednih objekata za odvođenje otpadnih voda. Obračunom od strane VDP „Vode Vojvodine“ godišnji iznos te naknade je oko 35 miliona dinara.\nPovećanje cena, pored navedenih faktora, obuhvata i faktor rasta cena na malo za period od poslednje korekcije cena do danas.\nKorekcija cena omogućiće preduzeću ne samo redovno održavanje i sanaciju kvarova na postojećoj kanalizacionoj mreži, zamenu šahtovske infrastrukture, i plaćanje naknade za „Vode Vojvodine“, već i nastavak intenzivnog osavremenjavanja postojećih crpnih stanica što će rezultirati ispunjavanju svih uslova za nesmetano prikupljanje i odvođenje otpadnih voda sa teritorije grada i naseljenih mesta.\nU Zrenjaninu preko 1400 aktivnih slučajeva\n13 vozača isključeno iz saobraćaja zbog vožnje pod uticajem alkohola


Ostavka premijera zbog napada huligana?\nPremijer Federacije Bosne i Hercegovine (BiH) Nedžad Branković ima ozbiljnu dilemu u vezi sa daljim ostankom na svojoj poziciji zbog napada na njegovu porodičnu kuću i spore reakcije nadležnih institucija. Napad se dogodio u subotu ujutro, a Branković je u pismu zvaničnicima Federacije BiH ukazao na sporu reakciju nadležnih.\n"Zbog huliganske aktivnosti koja se desila u subotu ujutro kod ulaza u haustor gdje stanujem, kao i bacanje boje na stan gde žive moje komšije, veoma sam zabrinut za ambijent u kome obavljam posao premijera Federacije BiH", naveo je on.\nOn je rekao da saznanje da se sve dešavalo u neposrednoj blizini fizičkog obezbjeđenja MUP-a Federacije BiH ujutro u četiri sata i 20 minuta, a da je uviđaj obavljen tek u periodu od 11 do 12 časova značajno utiče na njegovu konačnu odluku u vezi s pozicijom premijera.\nU pismu predsjedniku Federacije Borjani Krišto i potpredsjednicima Spomenki Mičić i Mirsadu Kebi, Branković navodi da je saznanje da su huligani u stanju da ugroze sigurnost njegove porodice za njega "prevršilo svaku mjeru uz sporo reagovanje institucija, čiji je zadatak da je fizički zaštite".\n"Protiv problema imam znanja i snage da se borim, ali protiv ovakvih poniženja nijesam spreman. Ovo pišem sa očekivanjem da se hitno planira i organizuje sastanak s čelnicima političkih stranaka, jer nakon ovog događaja imam ozbiljnu dilemu u vezi sa daljim ostankom na poziciji premijera", naveo je Branković.\nOn je rekao da zbog odgovornosti prema problemima građana i parlamentarnoj većini ne bi povlačio jednostrane i nekoordinisane poteze prije dogovora sa zvaničnicima Federacije BiH i predsjednicima stranaka u vezi s njegovim namjerama i daljom pozicijom vlade Federacije.\nMirsad Kebo je banjalučkim "Nezavisnim novinama" rekao da je za napad na kuću premijera Federacije BiH i pismo koje je on uputio na više adresa saznao od novinara.\n"Iako sam ga zvao, još mi se nije javio, vejrovatno ima mnogo obaveza. U dogovoru s predsjednikom Federacije BiH Borjanom Krišto, u ponedjeljak ćemo održati sastanak na kome ćemo razmotriti trenutnu situaciju s premijerom Brankovićem i sadržajem pisma i odlučiti šta učiniti", naveo je Kebo.\nOn je osudio takve vrste uznemiravanja premijera, ali i svakog drugog građanina.\n"Zatražićemo od MUP-a Federacije BiH izvještaj o svemu što se dogodilo", kazao je Kebo.


NAŠE, PLANETA, STANJE\nautor: VANREDNO 21. jula 2018.15:48 21. jula 2018.\nEvropski savez elektrodistribucija ENTSO-E zapretio je Srbiji sankcijama ukoliko ne reši spor sa Kosovom zbog koga digitalni satovi koji se sinhronizuju preko frekvencije mreže širom Evrope ponovo kasne.\nElektromreža Srbije odbacila je odgovornost i optužila kosovskog operatera za ponovno vremensko odstupanje u radu digitalnih satova na evropskom tlu.\nU saopštenju koje je prosleđeno Radiju Slobodna Evropa, Elektromreža Srbije navodi da je razlog „neovlašćeno preuzimanje električne energije od strane kompanije KOSTT (operater prenosnog sistema na teritoriji Kosova)“.\nKOSTT nije održavao balans između proizvodnje i potrošnje električne energije na teritoriji Kosova i Metohije, već je nedostajući deo za napajanje potrošača bez naknade neovlašćeno preuzeo iz interkonekcije ‘Kontinentalna Evropa’, tj. od svih ostalih operatora prenosnih sistema koji čine navedenu sinhronu oblast – navodi EMS.\nSrbija i Kosovo su deo energetskog sistema „Kontinentalna Evropa“, a prema sporazumu, od Kosova se očekuje da izbalansira električnu energiju i potražnju na svojoj mreži, dok se od Srbije traži da pomogne Kosovu da uspostavi tu ravnotežu.\nKosovski operater prenosnog sistema ranije je za RSE saopštio da je kašnjenje posledica nesprovođenja Sporazuma za njihovo priključenje ENTSO-E od strane Elektromreže Srbije.\nVeć decenijama postoji praksa da se struja kroz Srbiju sa Kosova propušta tek uveče jer navodno nema kapaciteta. A u stvari tada pada cena struje na svetskom tržištu, i onda je naši mešetari u transferu otkupe i ujutru preprodaju. Ali to onda remeti bilans potrebne energije u Evropi, zavisno od veličine transakcije. Radi se o zloupotrebi državne svojine, to je transmisioni sistem, i zloupotrebi činjenice da Kosovo nema drugu mogućnost, jer još nije završen dalekovod ka Albaniji, da uđe u Evropu osim preko Srbije i onda se na toj mreži koja je zastarela, pravi ta razlika u parama – kaže Dušan Janjić iz Foruma za etničke odnose.\nI dok dve države prebacuju odgovornost, ovo je već drugi put da dolazi do problema sa satovima, koji rade na električnu energiju, kao što su oni na mikrotalasnim rernama ili radijima. Početkom marta kasnili su skoro šest minuta u 25 evropskih država.\nEvropska mreža tada je saopštila da odstupanja dolaze posebno sa područja Srbije i Kosova odakle, zbog stalnog političkog sukoba između dve države, dolazi manje struje u energetski sistem evropskog kontinenta. Zbog „rupe“ u snabdevanju na evropskom tržištu struje, frekvencija u strujnoj mreži je ispod normalnih 50 hertza, što je i razlog da digitalni satovi kasne i do šest minuta.\nIako Evropski savez elektrodistribucija ne navodi kakve bi sankcije mogle uslediti, na njihovom sajtu piše da bi do primene moglo doći ukoliko se pokaže da postoji „jasno odsustvo volje da se problem reši“.\nSporazum Srbije i Kosova o energetici postignut je još 2013. godine na nivou premijera, ali do danas nije primenjen.\nTagged with: digitalno vreme eps evropa sankcije usporavanje vremena vreme


Pojedini poslanici NSRS-a primali plaće iako su tri mjeseca 'prespavali'\nPojedini poslanici NSRS-a primali plaće iako su tri mjeseca ‘prespavali’\nIako se primanja profesionalnog poslanika u Narodnoj skupštini Republike Srpske (NSRS) kreću u prosjeku oko 2.450 KM, dok oni koji nisu profesionalizovali svoj mandat primaju 1.650 KM, zavidan broj njih, 30 ili 36 posto od ukupnog broja, uopće nisu postavljali pitanja u prvom kvartalu.\nIlustracija: (Foto: Arhiv)\nU paralmentu RS-a ima i onih poslanika koji za tri mjeseca nisu učestvovali ni u jednoj diskusiji.\nMeđutim, uredno su primali plaće, a Centri civilnih inicijativa (CCI) ističu da javnost treba da zna da su ukupna primanja poslanika značajno veća, kada se tu pridodaju minuli rad, dnevnice za službena putovanja, preraspodjela sredstava koja dobijaju poslanički klubovi i još neke prinadležnosti koje ostvaruju poslanici.\nNeophodno je znati da šefovi poslaničkih klubova, imaju plaće veće od svojih kolega poslanika, pa njihove plaće iznose 2.800 KM.\nČlanovi odbora i komisija nemaju dodatnu zaradu za obavljanje svojih poslova. Neki od predsjednika odbora su ujedno i šefovi poslaničkih klubova, tako da su njihove zarade na mjesečnom nivou značajno veće u odnosu na „obične“ poslanike.\nIpak, najviša primanja ostvaruju predsjednik NSRS-a oko 3.500 KM i njegovi zamjenici koji ostvaruju primanja u iznosu oko 3.100 KM.


Savremena vikendica na Fruškoj gori – Visegradlive.com\nU BOJAMA ZIME Danas u BiH hladno uz susnježicu i snijeg, na jugu kiša\nHome / Zanimljivosti / Kuće i vrt / Savremena vikendica na Fruškoj gori\n22. Novembra 2020.\tKuće i vrt 143 Views\nProjekat “Kuće Rašović” od 250 kvadrata realizovan je ove godine u mestu Rakovac kod Beočina, zahvaljujući novosadskom studiju za prostorni dizajn Modelart Arhitekti.\nJugoistočna orijentacija kuće sa prostranim otvorenim terasama i pogledom iz dnevne sobe na prirodno okruženje, kreira jedinstven umirujući ambijent.\nOsnovni izazov za arhitekte bio je da se na najbolji način iskoriste postojeći temelj i podrum za već započeti objekat.\nIznad postojećeg podruma dobijena je velika terasa na koju se nadovezuje dnevni sadržaj u kući, čime se naglašava povezanost kuće sa prirodnim okruženjem.\nTome doprinose i velike staklene površine, koje pružaju dobru osvetljenost, pogled i vezu sa terasama.\nJedan od ciljeva je bio i da se očuva postojeće drveće, pa je u kontekstu toga i deo grane isečene sa obližnjeg drveta, koja je pretvorena u viseći luster iznad trpezarijskog stola.\nNa ovaj način je deo prirodnog ambijenta unesen u enterijer.\nOsnovni cilj bio je da boravkom u zatvorenom prostoru korisnici osećaju snažnu povezanost sa prirodnim okruženjem.\nPotkrovlje kuće je dvostrano orijentisano: sa jedne strane ka prirodi, a sa druge strane ka Novom Sadu, tako da se u istoj prostoriji doživljava kontrast dveju strana, čime su iskorišćene prednosti lokacije.\nSa ulične strane kuća je svedena i čista, bez suvišnih detalja, jer su ka ulici smeštene tehničke i pomoćne prostorije.\nSaradnici: M. Vučić, A. Pavlović\nPoslednjih nekoliko decenija primat u oplemenjivanju i selekciji evropske šljive drže oplemenjivači iz Nemačke. …


Izglasano poverenje vladi češkog premijera Petera Fijale – SLOBODNA VOJVODINA\nNovoj vladi desnog centra češkog premijera Petera Fijale danas je u parlamentu izglasano poverenje.\nKako navodi agencija Rojters, rezultat je bio očekivan s obzirom da je petostranačka koalicija osvojila 108 od 200 glasova u donjem domu parlamenta na izborima prošlog oktobra.\nProfesor političkih nauka Fijala (57) i lider Građanskih demokrata obećao je da će ove godine smanjiti potrošnju od 80 milijardi kruna (3,74 milijarde dolara) kako bi budžetski deficit bio ispod 300 milijardi, čime bi jaz u javnom sektoru bio ispod 4 odsto bruto domaćeg proizvoda.\n“Kombinacija rastuće inflacije, energetske krize i epidemije korona virusa čini ovu godinu najtežom za građane od kada postoji naša zemlja”, rekao je Fijala.\nFijala je rekao i da su glavni prioriteti njegove vlade zakonodavstvo koje će sprečiti buduće vlade da “neumereno” povećavaju poreze, penzijska reforma, raspisivanje tendera za izgradnju nove nuklearne elektrane, reforma obrazovanja, izgradnja 200 kilometara brzih puteva i digitalizacija vladinih usluga.\nPrva vladina mera za postizanje uštede bila je zamrzavanje nekih plata u javnom sektoru, navodi Rojters.\nČeški kritičari, uključujući nezavisne ekonomiste, tvrde da će značajna fiskalna konsolidacija biti nemoguća bez povećanja poreza.


Evroparlamentarci žele da dođu u Srbiju do 15. jula - Politika - Dnevni list Danas\nPočetna » Politika » Evroparlamentarci žele da dođu u Srbiju do 15. jula\nIzvor Danasa o mogućem tajmingu za početak pregovora “uživo” vlasti i opozicije uz posredovanje EU\nM. Stojanović18.06.2021. 09:03\nPosrednici iz Evropskog parlamenta žele da što pre posete Beograd i otpočnu pregovore sa predstavnicima vlasti i opozicije.\nTo kaže nezvanično za Danas predstavnik diplomatskih krugova u Briselu, upitan kakve su šanse da narednog meseca u Srbiji bude vođen dijalog „uživo“ o unapređenju izbornih uslova uz posredovanje EP.\nKako objašnjava naš sagovornik, kolektivni godišnji odmor za institucije Evropske unije trajaće od 15. jula do 25. avgusta, „pa će evroposlanici koji učestvuju u ovom procesu nastojati da do sredine sledećeg meseca dobiju zeleno svetlo za takvu misiju“.\nPrema saznanjima Danasa, moratorijum na putovanja predstavnika EU, uključujući aktuelne i „penzionisane“ članove Evropskog parlamenta koji su angažovani u međustranačkom dijalogu u Srbiji – Tanju Fajon, Vladimira Bilčika, Knuta Flekenštajna i Eduarda Kukana, koji je bio uveden zbog epidemiološke situacije, okončan je, „međutim, EP još nije zvanično dozvolio putovanja svojim članovima u misije izvan Unije“.\n„Dozvoljena su putovanja radi održavanja sednica u Strazburu, i slično, ali ne i inostrane misije. Pojedini evroposlanici, uključujući one koji posreduju u dijalogu u Srbiji, snažno se zalažu i za odobravanje putovanja van EU. Pored Srbije, postoji još nekoliko država gde postoje snažno izraženi problemi u vezi sa funkcionisanjem demokratije, poput, recimo, Gruzije“, precizira briselski diplomata.\nKako saznajemo, posrednici iz EP već su razgovarali na temu mogućeg putovanja u Beograd sa predsednikom Evropskog parlamenta Davidom Sasolijem, „koji je pokazao razumevanje potrebe da ti pregovori što pre počnu, i oni samo čekaju zeleno svetlo“.\nPrema rečima diplomatskog izvora iz Brisela, evroposlanici angažovani u dijalogu „pripremaju se za razgovore u Srbiji već nekoliko meseci, i jedva čekaju da dođu“. Portal European Western Balkans objavio je nedavno da se kao mogući datum njihove posete pominje 10. jul.\nPodsetimo, posrednici iz EP su početkom maja održali „onlajn“ konsultacije sa predsednikom Narodne skupštine Ivicom Dačićem, poslaničkim grupama u Narodnoj skupštini i razlitičitim opozicionim grupacijama, a nakon toga su se susreli i sa premijerkom Anom Brnabić, tokom njene posete Briselu 18. maja. Kako Danas nezvanično saznaje, naredne sednice biće održani i novi sastanci na temu dijaloga sa predstavnicima opozicije predstavnika Delegacije EU u Srbiji, u okviru pripreme za dolazak predstavnika EP.\nVećina opozicionih stranaka u Srbiji želi da razgovara sa vlastima o poboljšanju izbornih uslova isključivo uz posredovanje evroposlanika, dok manji deo opozicije već uveliko razgovara na takve teme sa predstavnicima aktuelnog režima u Narodnoj skupštini, bez prisustva „inostranih medijatora“.\nAlbahari i Bilčik o nastavku dijaloga\nČlan Predsedništva i internacionalni sekretar Pokreta slobodnih građana Natan Albahari sastao se prekjuče u Bratislavi sa specijalnim izvestiocem Evropskog parlamenta za Srbiju i posrednikom u međustranačkom dijalogu Vladimirom Bilčikom o nastavku tog dijaloga, prenela je agencija FoNet. Oni su razgovarali o terminu i modalitetu nastavka međustranačkog dijaloga u Srbiji i o rešenjima za izlazak iz institucionalne krize. Albahari i Bilčik su razgovarali i o napretku Srbije u procedu evrointegracija, “kojem ne doprinose zajedničke vojne vežbe Vojske Srbije sa diktatorskim režimom Belorusije, koji je pod sankcijama Evropske unije”. Oni su se sastali na marginama Globsek foruma u Slovačkoj. Prema nezvaničnim saznanjima Danasa iz EP, evroparlamentarci koji se bave Srbijom i Zapadnim Balkanom, uključujući Bilčika, učestalo u internim razgovorima pominju nedavnu vojnu vežbu Srbije sa Belorusijom i Rusijom. “Poslanici EP smatraju da je ta vojna vežba izvedena u veoma osetljivom trenutku, Srbiji niko ne zamera što je vojno neutralna država, ali ima još takvih država, od kojih su neke i članice EU pa ne preduzimaju slične poduhvate sa Rusijom i Belorusijom”, objašnjava naš izvor iz Brisela.\nDavid Sasolieduard kukanEvroparlamentarciEvropski parlamentIvica Dačićizborni usloviKnut FlekenštajnNatan AlbahariopozicijaTanja FajonVladimir BilčikBeogradBrisel


Članci poređani po datumu: ponedeljak, 16 oktobar 2017\nZa devet mjeseci ove godine broj saobraćajnih nezgoda na području koje pokriva PU Bijeljina smanjen je za više od 20 odsto, a boljim rezultatima značajno je doprinjela kontrola vozača radarskim sistemima Dual i Ramer 10, kažu u policiji.\nSimbolika bijelog štapa za slijepe i slabovide osobe je višeznačna, jer taj predmet ne predstavlja samo bitno pomagalo za kretanje, nego i da uz njegovu upotrebu ova kategorija može ostvariti sva prava , a koje je društvo dužno da im omogući.\nOdbojkaši Radnika nastavljaju sa maksimalnim pobjedama u Premijer ligi BiH, nakon pobjede na gostovanju protiv Maglića, ovoga puta žrtva bijeljinskih odbojkaša bila je ekipa "7 Lukavac", koja je u ovom susretu osvojila samo 38 poena. Po setovima bilo je 25:13, isti rezultat bio je i u drugom, a u trećem setu gosti su brojali do 12.\nOŠ „Sveti Sava“ već 20 godina u centralnom objektu koristi gradsko grijanje, iako Trezor duguje određena novčana sredstva za prethodnu grejnu sezonu, grijanje je pušteno na vrijeme, a tome su prethodili određene pripreme kako ne bi dolazilo do kvarova tokom sezone.\nNakon pet susreta u kojima nije uspio osvojiti niti bod, fudbaleri Radnika su konačno obradovali svoje navijače slavivši protiv Viteza sa 2:0.\nMuškarac iz Lopara čiji su inicijali V.B. prijavljen je zbog krađe aparata za gašenje požara i hidrantskih cijevi iz stubišta zgrade u kojoj stanuje, saopšteno je iz Policijske uprave Bijeljina.\nPetnaestogodišnja djevojčica teško je povrijeđena u saobraćajnoj nezgodi u Bijeljini, koja se dogodila na lokalnom putu u Krivoj Bari, rečeno je Srni u bijeljinskoj Policijskoj upravi.


Beograd napokon zavodi red – Info M\nPočetna / Sport / Fudbal / Beograd napokon zavodi red\nBeograd napokon zavodi red\nN. Stanković 16. маја 2017.\tFudbal, Sport Ostavite komentar 1,250 pregleda\nIako je pravo svakoga da ispoljava slobodno svoje ponašanje, ipak je potrebno prilgoditi se sportskim zakonitostima i zato će pravi poštovaoci sporta kao društvene kategorije uvek imati negativnu konotaciju prema svakom ekscentričnom stavu ili negativnoj konotaciji u ponašanju u sportu i osuditi ga. Fudbalski savez Beograda ne sugeriše nikome način na koji će izražavati svoje stavove jer je to stvar pre svega sportske, a zatim i lične kulture i obrazovanja. Srećom ogromna većina klubova – naših članova ponaša se u skladu sa sportskim načelima i poštuje takmičenja u kojima učestvuje i takav odnos ne samo FS Beograda, već i svi sportski nastrojeni ljudi će podržati.\nFudbalski savez Beograda obratio se javnosti na ovakav način radi onih koji poštuju sportske norme, takmičenje i svoje obaveze odgovorno sprovode. Fudbalski savez Beograda želi javno da ukaže na to da ne žmuri na poslednja navedena dešavanja u takmičenju koje organizuje i vodi na svojoj teritoriji, da ih je jasno uočio i da će učiniti sve da se akteri kazne kako nalaže Disciplinski pravilnik FSS. Takođe, FS Beograda upozorava da takve pojave moraju biti daleko od fudbala i sporta u suštini jer sa njim nemaju mnogo zajedničkog, pa će i dalje delovati u preventivnom smeru kako bi se takmičenja održavala onako kako i treba da budu – u sportskom duhu iznad svega.\nPrethodno Poplave da se ne zaborave\nSledeće Stojisavljević neda tron


Kiosk.ba - Zastava “Herceg-Bosne” u Kosači “otjerala” učenike\nZastava “Herceg-Bosne” u Kosači “otjerala” učenike\nDramsko, muzičko-scenski performans pod nazivom “Jedna si jedina, Bosna i Hercegovina”, kojeg su povodom 25. novembra Dana državnosti BiH pripremile 22 osnovne i srednje škole s područja HNK, biće upriličen večeras (24.11.) u 18 sati u Narodnom pozorištu Mostar.\nMada je ranije bilo najavljeno da će se manifestacija održati u HD herceg Stjepan Kosača, organizatori su u utorak kasno popodne obavijestili javnost da je sala Kosače “otkazana zbog neispunjenja zahtjeva od strane organizatora”, te da će program biti održan u predviđeno vrijeme , “ali u Narodnom pozorištu”.\nIako je većina škola na svojim zvaničnim stranicama na društvenim mrežama kao razlog navela “neispunjavanje zahtjeva od strane organizatora”, ne precizirajući koji zahtjevi konkretno nisu ispunjeni Srednja elektrotehnička škola Mostar je navela da je “u pitanju neispunjavanje zahtjeva za uklanjanje obilježja paratvorevine Herceg Bosna”.\nStarMo portal saznaje, kako je najspornja bila zastava “Herceg-Bosne” u velikom holu Kosače, koju zasmetala organizatorima događaja, a koju iz Kosače nisu htjeli uklonti.\nPodsjetimo, prije par dana je na pročelju “Kosače” takođe projicirana zastava “Herceg-Bosne” uz natpis “srce ponosno”.\nSutra asfaltiranje ceste kod Ruže\nU BiH 3.342 slučaja zaraze koronavirusom\nSKB Mostar: Osam osoba preminulo\nMUP HNK: Pješakinja teško povrijeđena\nKordić: Čistoća Grada je najveći prioritet za sve naše sugrađane\nSKB Mostar: Šest osoba preminulo


Spor u Australiji: FEJSBUK PONOVO prenosi vijesti medijskih kuća - Srpskainfo\nAmerička tehnološka kompanija Fejsbuk saopštila je danas da će ponovo prenositi vijesti australijskih medijskih kuća, pošto je Kanbera potvrdila da je ponudila amandmane na nacrt zakona prema kojem ova platforma treba da plaća medijima za njihov sadržaj.\nFejsbuk je obavijestio vlasti da namjerava da u narednim danima ponovo objavljuje stranice australijskih medijskih kuća, navodi se u zajedničkom saopštenju ministra finansija Džoša Frajdenberga i ministra za komunikacije Pola Flečera.\nU saopštenju se ističe da će administracija “uvesti nove amandmane” u Zakon o utvrđivanju cijene za medijske agencije kako bi bio dodatno pojašnjen digitalnim platformama i medijskim kućama.\nProšle sedmice, Australijanci na “Fejsbuku” nisu mogli da vide i dijele medijske članke, što je bio odgovor kompanije na prijedlog zakona.\nPrijedlog zakona o utvrđivanju cijene za medijske agencije iznijet je u australijskom parlamentu u decembru, a prema njemu “Fejsbuk” i “Gugl” moraju da pregovaraju sa medijskim kućama o plaćanju za njihov sadržaj ili se suočavaju sa novčanim kaznom.\nAustralija će ponuditi četiri amandmana, uključujući promjenu obavezujućeg arbitražnog mehanizma koji bi se primjenjivao kada tehnološki giganti ne mogu da ostignu dogovor sa medijskim kućama o prenošenju njihovih sadržaja.\nDigitalna Srpska FejsbukmedijiVijesti


4. novembar 2021. Prof. dr Žarko Obradović na sastanku Odbora za politička pitanja i demokratiju Parlamentarne skupštine Saveta Evrope\nNa sastanku su razmenjena mišljenja članova Odbora o evropskim perspektivama Zapadnog Balkana, uz onlajn učešće komesara za susedstvo i proširenje Evropske komisije Olivera Varheljija.\nKomesar Varhelji je istakao da je EU na nedavno održanom samitu EU i Zapadnog Balkana, u okviru slovenačkog predsedavanja, ponovo potvrdila svoju posvećenost procesu proširenja. Naveo je da su vladavina prava, ekonomske reforme i funksionisanje demokratskih institucija ključne za napredak država kandidata u procesu proširenja. Izneo je očekivanje i spremnost Evropske komisije da se tokom slovenačkog predsedavanja otvore klasteri tri i četiri u pregovorima sa Srbijom.\nProf. dr Žarko Obradović je naveo da se tokom godina, na žalost, entuzijazam za ulazak u EU smanjivao u zemljama Zapadnog Balkana, a da su krize u okviru EU učinile da Brisel pažnju preusmeri na neke druge regione i sopstvene probleme.\n„Smatram da veći deo odgovornosti leži na institucijama Evropske unije i politici koju vode pojedine države članice. Uprkos čestim najavama, politika proširenja nije visoko na agendi Evropske unije. Pored toga EU često menja kriterijume proširenja. To značajno usporava proces pregovaranja i što je još gore otvara vrata članicama Evropske unije da zbog svojih posebnih interesa bukvalno ucenjuju zemlje Zapadnog Balkana na putu ka EU.\nEU gubi autoritet jer ne želi da reaguje na otvorena pitanja od značaja za ukupnu situaciju na Zapadnom Balkanu, čak i u slučajevima kada je Brisel potpisnik nekih sporazuma. Najbolji primer za to je Briselski sporazum između Beograda i Prištine, potpisan 2013 godine. Već osam godina Priština ne želi da sprovede odredbe o Zajednici srpskih opština, a Brisel ne reaguje iako je garant sprovođenja ovog Sporazuma“, zaključio je Obradović.\nU diskusiji članova Odbora za politička pitanja i demokratiju preovladao je stav da je prošlo mnogo vremena od otvaranja evropske perspektive za države Zapadnog Balkana, da je u međuvremenu učinjen mali napredak, te da mora doći do ubrzanja procesa evropskih integracija.\nOdbor za politička pitanja i demokratiju Parlamentarne skupštine Saveta Evrope izabrao je u septembru Jorgosa Papandreua, za izvestioca Odbora koji će sačiniti izveštaj Parlamentarne skupštine Saveta Evrope o evropskim perspektivama Zapadnog Balkana.


Republika / Nakon vrućina, "pakao" od vremena zahvatio Hrvatsku i Sloveniju, a da li će zaobići Srbiju?\nOko Novske i Okučana je pao grad veličine loptice za golf koji je oštetio nekoliko automobila, a oluje su zabeležene i u delovima Dalmacije, prenosi index.hr.\n"Dalmacija danas" je objavila da su kiša, pljuskovi i grad zabeleženi iznad Dinarida i na padinama Kamešnice, sve do Hrvaca.\nVečeras i tokom noći očekuju se lokalni pljuskovi i grmljavina i u Srbiji, koji će na severu biti intenzivniji, sa količinom padavina većom od 20 mm u kratkom vremenskom periodu.\nU Srbiji će sutra biti promenljivo oblačno i malo svežije, ali sparno, mestimično sa kišom i pljuskovima sa grmljavinom.\nUhapšen još jedan ustaša koji je tukao Srbe na Braču\nSrbija Hrvatska Dalmacija RHMZ Beograd Nevreme Grad Pljuskovi Oluja\n- ponedeljak, 10. 8. 2020. u 18:28 0\n- ponedeljak, 10. 8. 2020. u 18:14 0\nPredsednik SPS Ivica Dačić izjavio je danas da će SPS uvek raditi u interesu Srbije i za dobro građana, da je spremna za nastavak...\n- ponedeljak, 10. 8. 2020. u 17:26 0\nPandemija korona virusa naterala je države širom sveta da uvedu mere zaštite kako bi se zaustavilo širenje zaraze.\nU privremenoj kovid bolnici u Areni zbrinuto je 28 obolelih od korona virusa, a poslednjih dana...\nZbog blagog porasta broja komaraca na nekoliko lokacija u Beogradu, sektor ekologije i unapređenja...


salcburg ajntraht otkazana utakmica liga evrope\nRevanš meč u austrijskom gradu trebalo je da bude odigran u 21 čas, ali je otkazan zbog najavljene velike oluje koja će u večernjim časovima udariti Salcburg.\nLoše prognoze uticale su na to da navijači i igrači strahuju kako će izgledati duel dve ekipe u Austriji, ali do njega ipak neće doći. UEFA je objavila da je utakmica odložena, a ekspresno i objavila novi datum. Duel će se igrati u petak od 18 časova na stadionu Salcburga, kada se očekuje da će nevreme proći.\nU prvoj utakmici je Ajntraht pobedio rezultatom 4:1 tako da je tim iz Frankfurta bliži osmini finala Lige Evrope od Salcburga.


"Najavljena smanjenja plata posljedica recesije" - Klix.ba\n"Najavljena smanjenja plata posljedica recesije"\n22.11.2009. u 13:02\nPremijer Republike Srpske Milorad Dodik ocijenio je da se bespotrebno "diže galama" u vezi predloženog nacrta budžeta RS za narednu godinu, jer je jasno da su najavljena smanjenja plata posljedica recesije, koja je kao odraz globalne ekonomske krize, prisutna i u tom entitetu.\n"Kriza je došla i ovdje, u privredi ima dosta zastoja, značajan je broj gubitka ugovora u ovoj godini i očigledno manje prihoda u budžetu. Sasvim je normalno kada imate smanjene prihode i smanjen rast bruto društvenog prizvoda da se javna potrošnja mora korigovati. Dakle, nije riječ o sanaciji prethodnih debalansa, već o tome da se na odgovoran način pristupi situaciji", rekao je Dodik novinarima u Mrkonjić Gradu.\nPremijer RS-a je naveo da je Vlada bila pred situacijom da smanji broj radnika, te istakao da se smanjenjima plata pokazuje odgovornost prema međunarodnim institucijama, prije svega Međunarodnom monetarnom fondu, kako bi se obezbijedio nastavak stand by aranžmana.\nOn je podsjetio da bi smanjenja plata u prosvjeti i policiji iznosila tri posto i to samo u prvih šest mjeseci naredne godine, a javnoj upravi deset post tokom čitave godine, nakon čega bi plate u 2011. godini bile vraćene na sadašnji nivo.\nVlada RS-a razmatraće na sutrašnjoj sjednici Nacrt budžeta i zakon o izvršenju budžeta za narednu godinu, potvrdila je ranije Srni šef Biroa Vlade RS za odnose sa javnošću Vera Sajić.\nBudžetski okvir za 2010. godinu, kako je najavljeno, ostaće na nivou rebalansiranog budžeta za ovu godinu, u iznosu od 1,6 milijardi KM.


Počinje info kampanja za podršku kvaliteta mlijeka | Analitika - Informativni Portal\nPočinje info kampanja za podršku kvaliteta mlijeka\nMinistarstvo poljoprivrede počinje info kampanju po crnogorskim opštinama, kako bi zainteresovanim poljoprivrednim proizvođačima pojasnili uslove, kriterijume i mogućnosti javnog poziva za podršku investicijama u poljoprivredna gazdinstva sa ciljem unapređenja kvaliteta sirovog mlijeka, a koji se realizuje kroz IPARD like 2.4 javni poziv.\nObjavljeno: 31. 07. 2018 - 16:25\nPrva promocija biće održana u Podgorici, u srijedu, 01. avgusta, u staroj zgradi Vlade, sa početkom u 10:00h.\nJavni poziv za unapređenje kvaliteta mlijeka koji je realizovan kroz Agrobudžet za 2018. godinu, u martu, zbog velikog interesovanja poljoprivrednih proizvođača, zatvoren je dvije sedmice nakon objavljivanja, zbog utroška sredstava opredijeljenih kroz ovaj poziv.\nStoga je Ministarstvo odlučilo da neiskorišćena sredstva iz IPARD like 2 projekta namijenjena jačanju prerade opredijeli za ovu namjenu.\nPoljoprivredni proizvođači mogu aplicirati na ovaj poziv do 21. septembra 2018. godine.\nTagovi: Mlijeko podrška Ministartvo


To, praktično, znači da će i mnogi građani Srbije koji su planirali da se upute u Nemačku u potrazi za poslom imati mnogo manje šanse da pronađu zaposlenje u narednom periodu. Istovremeno, smanjiće se i prihodi od doznaka za koje se očekuje da će već ove godine, zbog povratka oko 400.000 gastarbajtera u Srbiju, biti manji za čak milijardu evra.\nPravilo za radnike sa Zapadnog Balkana uvedeno je pre pet godina, nakon što su nemačke vlasti ove države uvrstile među "bezbedne zemlje porekla". Iako je nemačka vlada prvobitno nameravala da bez mnogo rasprave produži ovaj propis, pandemija korona virusa i recesija u koju je upala najveća privreda Evrope uticale su da se pojedini državni zvaničnici usprotive ovoj inicijativi.\nZa priznavanje diploma zadužena je Centralna međunarodna služba za zapošljavanje (ZAV) sa sedištem u Bonu, koja pripada Saveznoj agenciji za zapošljavanje. Cilj je da se priznanje diplome završi u roku od tri meseca nakon predaje svih potrebnih dokumenata. Proces izdavanja vize za stručnjake trebalo bi da traje najviše 4 do 6 nedelja, što je, pored jednakih uslova za zaposlenje svih građana, jedna od najvećih promena.\nSamo u Nemačkoj vlada očekuje veliki talas stečajeva i tri miliona nezaposlenih, pa zvuči logično odluka da se smanji priliv radne snage iz drugih zemalja.


Red Bull Bragantino - Emelec: Analiza utakmice | Sportske Kladionice\nHome Sportsko klađenje Tip dana Red Bull Bragantino – Emelec: Analiza utakmice\nDanas, zaista ima mnogo utakmica koje nam se sviđaju, ali smo se odlučili za jednu nadamo se interesantnu fudbalsku utakmicu koja se igra u kasno večernjem terminu. Reč je o utakmici koja se igra u okviru redovnog kola Copa Sudamericana, gde se sastaju ekipe RB Bragantino i Emelec.\nOd kada je Red Bull postao generalni sponzor ekipe Bragantina, ovaj tim i države Sao Paulo kreće se samo uzlaznom putanjom. Prvo su se kvalifikovali u Serie A, da bi u prošloj sezoni uspeli da se kvalifikuju za Copa Sudamericana što je svakako najveći uspeh ove ekipe u istoriji. Međutim, apetiti rastu iz godine u godinu i sada je cilj da se što duže ostane u ovom takmičenju. Ono što odlikuje ovu ekipe je činjenica da vrlo često igraju efikasne utakmice.\nEmelec spada u jednu od boljih Ekvadorskih ekipa u poslednjih dve decenije i redovno učestvuju ili u Copa Libertadores ili Copa Sudamericana. Nažalost nisu imali previše uspeha, kao na primer LDU Quito, ali što se iskustva tiče, možemo reći da ga imaju mnogo više nego domaća ekipa. Oni se trenutno nalaze na prvoj poziciji grupe, a pre par nedelja su razmontirali Bragantino na svom terenu 3-0.\nOve dve ekipe su igrale samo jednom do sada i Emele je dobio prilično lagano.\nVrlo bitan susret za domaću ekipu koja mora da pobedi, pa stoga smatramo da je najbolje na ovoj utakmici odigrati Over 2.5 Goals (da bude 3 ili više golova na meču), koja opklada se plaća solidnom 2.15 kvotom u sportskoj kladionici 22Bet.


Elit Talas M50H bojler | ePonuda.com\nElit Talas M50H bojler cene\nZapremina 50 l, Način montaže Horizontalno, Materijal kazana Prohromski, Širina 42.\ncena 21.190,00 din\nEPonuda nije internet prodavnica već Vam omogućava da brzo i lako nađete Elit Talas M50H bojler po najjeftinijoj ceni. Naš cilj je da kupci budu što bolje informisani o ponudi Elit Talas M50H bojler na tržištu Srbije. Vrlo lako nalazite željeni proizvod za kategoriju Bojleri cene, ne morate da lutate od sajta do sajta za Elit Bojleri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Elit Talas M50H bojler sa PRODAVCEM. EPonuda ne može da garantuje potpunu tačnost specifikacije i slika za Elit Talas M50H bojler. Pre kupovine, podatke za Elit Talas M50H bojler proverite na sajtu PROIZVOĐAČA.


Sinergija obeležila 8.mart – Dobro došli\nSinergija obeležila 8.mart\n08/03/2017 13/03/2017 Tijana Mihajlovic 0 Comment prave 2017\nUprkos lošem vremenu Omladinski edukativni klub Sinergija je obeležio Međunarodni dan žena. U sklopu globalne kampanje „Neću cvet, hoću prava“ Sinergijci su u centru grada organizovali akciju pod nazivom „Da svaki dan bude 8.mart“. Najaktivniji članovi su delili majice sa natpisom „Srećan 8.mart“, flajere sa pravima žena i kreativne čestitke na kojima su bile ispisane motivacione poruke upućene ženama. Ovim putem Sinergija želi da edukuje žene o njihovim pravima i poručuje da ženama 8.mart treba biti svakog dana.\nPored glavne aktivnosti u centru grada, Sinergija je danas imala i sporednu aktivnost gde su neki od članova obišli školu “Branko Radičević” i podelili majice.\nAkciju su podržali Populacioni fond Ujedinjenih nacija, „Care International Balkans“ i OAK fondacija.\n← Održan događaj „Žene juče danas sutra“ u galeriji „Akvarijus“\nGlumac Boža Marjanović u Kosovskoj Mitrovici →


Sarajevo /Uskoro 12. Balet Fest: Ponovo ćemo uživati u plesnim predstvama / Radio Sarajevo\nOficijelni vizual/ Najava 12. Balet Festa\nFoto: A.K./Radiosarajevo.ba/Dino Mustafić\nFoto: A.K./Radiosarajevo.ba/Edina Papo\n07. 09. 2021. u 12:20:00 Radiosarajevo.ba\nJedini festival baletne umjetnosti u Bosni i Hercegovini u finišu je priprema. Po dvanaesti put u Sarajevu će biti održan Balet Fest, od 17. do 28. septembra.\nNa današnjoj najavnoj konferenciji za medije, novi direktor Narodnog pozorišta Sarajevo Dino Mustafić podvukao je da je balet u našoj zemlji prisutan više od 70 godina, ali da trenutno prolazi veoma težak period. Stoga je značaj Balet Festa kao jedinog plesnog festivala u zemlji još veći.\nFoto: A.K./Radiosarajevo.ba: Najava 12. Balet Festa\n"Nisu nam potrebni ovakvi festivali samo kao komparacija s drugima, već i kao nešto što je uobičajeno u drugim sredinama. Želim da Balet Fest dobije još veću afirmaciju i podršku", istaknuo je.\nOsvrnuo se i na povratak kulturnog života u Sarajevu te najavio značajnu ulogu Narodnog pozorišta u tome:\n"Život se vraća u ovaj grad, a "Kuća na obali" kao hram kulture postaje centar, svojevrsni art hub koji je otvoren umjetnicima iz BiH i čitavog svijeta", naglasio je Mustafić.\nNajavljujući dvanaesto izdanje, direktorica Balet Festa Edina Papo otkrila je da će u njegovom fokusu biti velikani Katarina Kocka i Antun Marinić sa svojom golemom umjetničkom ostavštinom i utjecajem na sarajevski balet. Ovom dvojcu bit će posvećena izložba Veliki format kojom se 17. septembra u Novom Hramu otvara Balet Fest, kao i stručna konferencija koja će se održati 27. septembra u Bošnjačkom institutu.\nFoto: A.K./Radiosarajevo.ba: Edina Papo\nNa zvaničnom YouTube kanalu Festivala bit će prikazane tri online predstave, u produkciji Bitef Dance Company, te baletnih ansambala SNG Maribor i HNK Split.\nTagovi: Balet Fest Balet Edina Papo savremeni ples\n#Ostanikući / Tamara Ljubičić o prvoj online premijeri baleta, danima u izolaciji...


Obaveštajac - Blic Online\nTAJNI AGENT PUTIN "Uživao sam kao obaveštajac u Istočnoj Nemačkoj"\nRuski predsednik Vladimir Putin izjavio je da je, dok je bio angažovan kao obaveštajac u Istočnoj Nemačkoj, stekao izuzetno iskustvo baveći se regrutovanjem agenata i radeći sa tajnim operativcima.\nAnkara traži hapšenje bivšeg američkog obaveštajca\nGlavni turski tužilac izdao je nalog za hapšenje bivšeg službenika američke Centralne obaveštajne agencije (CIA) Grejema Fulera.\nNemačka: Uhapšen obaveštajac zbog povezanosti sa IS\nNemac (51), zaposlen u obaveštajnoj službi te zemlje uhapšen je u Dizeldorfu zbog navodnog otkrivanja državnih informacija islamsko - ekstremističkom sajtu, prenose agencije.\nStefanović o pripadniku UKP: Odavanje podataka nije kratko trajalo\nPripadnik UKP koji je u rukama istražnih organa duže je vreme sarađivao sa obaveštajcima jedne zapadne službe, izjavio je danas ministar unutrašnjih poslova Nebojša Stefanović, precizirajući da odavanje informacija nije trajalo samo nekoliko meseci.\nŠPIJUNSKI OKRŠAJ Amerika na ruske obaveštajce šalje specijalnu jedinicu iz Hladnog rata\nSjedinjene Države zahvatila je "špijunomanija" u duhu Hladnog rata. Komitet Senata SAD za obaveštajnu delatnost već se obratio Beloj kući da se ponovo osnuje specijalna grupa za borbu protiv ruskih obaveštajaca.\nDva bivša visoka oficira pakistanske vojske rekli su juče da je "preletač" iz pakistanske obaveštajne službe pomagao Sjedinjenim Američkim Državama da uđu u trag vođi Al Kaide Osami bin Ladenu, ali su negirali da su dve zemlje zvanično zajedno spovele operaciju 2011. godine.\n"Dosadna" tetka Beti je od cele familije krila fantastičnu tajnu\nDejvid Gosling dobio je pismo od britanske obaveštajne službe i u njemu potvrdu - vaša baka bila je „pripadnik službe bezbednosti od 1915. do 1920. godine“.\nItalijanski obaveštajac: Islamisti imaju 2 milijarde dolara\nAnalitičari i mediji u Zapadnoj Evropi ocenjuju da će rat protiv Islamske države Iraka i Sirije, koji predvode SAD, biti težak, dug i nezvestan, a šef italijanskih obaveštajaca predočava da je bitno i da se uništi velika finansijska moć islamista koji raspolažu sa dve milijarde dolara.\nNemačka: Podignuta optužnica protiv bivšeg jugoslovenskog obaveštajca\nBivši jugoslovenski obaveštajac Zdravko Mustač optužen je u Nemačkoj za učestvovanje u ubistvu političkog disidenta Stjepana Đurekovića 1983. u Minhenu.\nUbijen palestinski obaveštajac\nPripadnik palestinske obavještajne službe ubijen je noćas u pucnjavi sa izraelskim vojnicima na Zapadnoj obali.\nLibija: Kidnapovana ćerka bivšeg šefa obaveštajaca\nTripoli - U libijskoj prestonici Tripoli je kidnapovana ćerka bivšeg libijskog prvog čoveka obaveštajne službe, Abdulaha al-Senusija, nakon što je oslobođena iz zatvora u kojem je provela deset meseci, objavile su tamošnje vlasti.


Kander ARCIS su zimske cipele za bebe devojčice, vaš pravi izbor za njihovo najbolje upoznavanje sa zimskim čarolijama.Ništa ne greje srce kao dečiji osmeh, a onaj koji ne skidaju dok su na snegu topi led. Naučite vašu malu princezu da oseti tu sreću i zadovoljstvo koje može da pruži samo snežna avantura. Ako pri tome na stopalima ima par ovih cipela, možete da budete sigurni da su joj stopala suva i da joj je savršeno toplo. Gornjište im je izrađeno od poliuretana i najlona, te je veoma izdržljivo, lagano i otporno na vlažne vremenske uslove. Phylon ukalupljena pena u srednjem đonu joj obezbeđuje udobnost i mekoću, a zajedno sa TPR đonom donosi vašoj maloj princezi neverovatno lagan osećaj. Čičak trake će učiniti obuvanje i izuvanje neverovatno brzim, a može i podstaći njenu samostalnost još od malih nogu. Ni izgled nije stavljen u drugi plan, kada su ove cipele u pitanju i on je na vrhunskom nivou. Sa Kander ARCIS zimskim cipelama za bebe devojčice igri na snegu nema kraja.Specifikacija:Dečije cipele za zimuDubok profilČičak trakeVodootporno gornjište od poliuretana i najlonaPhylon srednji đonTPR đonBoja: roze.\nKander ARCIS su zimske cipele za bebe devojčice, vaš pravi izbor za njihovo najbolje upoznavanje sa zimskim čarolijama.\nNišta ne greje srce kao dečiji osmeh, a onaj koji ne skidaju dok su na snegu topi led. Naučite vašu malu princezu da oseti tu sreću i zadovoljstvo koje može da pruži samo snežna avantura. Ako pri tome na stopalima ima par ovih cipela, možete da budete sigurni da su joj stopala suva i da joj je savršeno toplo. Gornjište im je izrađeno od poliuretana i najlona, te je veoma izdržljivo, lagano i otporno na vlažne vremenske uslove. Phylon ukalupljena pena u srednjem đonu joj obezbeđuje udobnost i mekoću, a zajedno sa TPR đonom donosi vašoj maloj princezi neverovatno lagan osećaj. Čičak trake će učiniti obuvanje i izuvanje neverovatno brzim, a može i podstaći njenu samostalnost još od malih nogu. Ni izgled nije stavljen u drugi plan, kada su ove cipele u pitanju i on je na vrhunskom nivou. Sa Kander ARCIS zimskim cipelama za bebe devojčice igri na snegu nema kraja.


Stavropolchanka-Skfu rezultati uživo, raspored utakmica i ostali rezultati - Košarka - SofaScore.com\nStavropolchanka-Skfu rezultati uživo, raspored i rezultati - Košarka\nNe postoje prošle utakmice za tim Stavropolchanka-Skfu\nStavropolchanka-Skfu rezultati uživo (i video prijenos utakmice uživo - live stream*), raspored mečeva i košarka rezultati za sva natjecanja u kojima Stavropolchanka-Skfu nastupa. Stavropolchanka-Skfu još uvijek čeka protivnika za sljedeću utakmicu. Protivnik će biti prikazan nakon što službeni raspored postane dostupan.\nKad utakmica započne, moći ćete pratiti Stavropolchanka-Skfu rezultate uživo, te poredak koji se ažurira uživo. Stavropolchanka-Skfu i Rostov-Don su igrali/le prethodni meč u sklopu natjecanja Superleague, 1st Division, Women, meč je završio s rezultatom 78 - 62 (Rostov-Don je dobio/la meč). Tab "Utakmice" za Stavropolchanka-Skfu prikazuje zadnjih 100 utakmica iz sporta košarka sa statistikama i prikazom pobjeda i poraza. Također, ovdje je prikazan raspored svih utakmica koje Stavropolchanka-Skfu tek treba odigrati.\nKošarka rezultati uživo i graf učinka i forme za tim Stavropolchanka-Skfu omogućuju detaljno praćenje tima i predviđanje ishoda putem jedinstvenog algoritma koji se izračunava na osnovu zadnjih 10 utakmica, statistika, detaljnih analiza i naše vlastite ekspertize. Ovaj graf vam može pomoći u klađenju na utakmice tima Stavropolchanka-Skfu, ali uzmite u obzir da SofaScore LiveScore ne preuzima nikakvu odgovornost za financijske i druge gubitke koji su izravno ili neizravno proizašli zbog oslanjanja na informacije preuzete s naše stranice.\nU detaljima meča nudimo poveznicu putem koje možete pratiti Stavropolchanka-Skfu video prijenos utakmice, koji Vam omogućuje bet365. Obratite pozornost da zbog prava intelektualnog vlasništva postoje ograničenja gledanja video prijenosa u nekim državama i zbog toga, ovisno o Vašoj lokaciji, može se dogoditi da nije moguće pratiti video prijenos zbog navednih ograničenja.\nSofaScore košarka rezultati uživo dostupni su kao iPhone i iPad aplikacija, Windows phone aplikacija i Android aplikacija na Google Play trgovini. Ukoliko u tražilicu upišete "SofaScore", lako ćete nas pronaći u trgovinama svih mobilnih platformi. Instalirajte SofaScore aplikaciju i pratite sve Stavropolchanka-Skfu mečeve uživo na Vašem mobilnom uređaju!


SNS: Saopštenje Stranke slobode i pravde je "nebuloza" - Politika - Dnevni list Danas\nPočetna » Politika » SNS: Saopštenje Stranke slobode i pravde je „nebuloza“\n3Piše: FoNet 23. februara 2021. 13.49\nPolicija je reagovala u najkraćem roku, a to očekujemo i od pravosudnih organa, navodi SNS, tvrdeći kako taj „nemili događaj nema ama baš nikakve veze ni sa jednim funkcionerom, niti članom Srpske napredne stranke“.\nNovosadski odbor SNS podseća da policija reagovala i na sličan događaj nedavno u Temerinskoj ulici zbog tuče i zbog rada objekta posle 20 časova.\nProteklih dana inspekcije i policija su širom Srbije intervenisale u više od 1500 slučajeva organizovanja tzv. „korona žurki“ u cilju sprečavanja širenja zaraze, ali i poštovanja zakona, navodi u saopštenju SNS, naglašavajući kako se „trudi da joj borba protiv kriminala i nasilja bude jedan od prioriteta u delovanju“ i da „građani to svakodnevno prepoznaju“, zbog čega ima „na svim izborima, od lokalnih, preko pokrajinskih do republičkim daju bezrezevnu podršku“.\nStranka slobode i pravde (SSP) ocenila je ranije danas da vlast SNS generiše mržnju prema sopstvenim građanima i koristi nasilje u obračunu sa svojim neistomišljenicima, šaljući na taj način poruku da je nasilje dozvoljeno.\nPodsećajući na seriju huliganskih tuča proteklog vikenda sa više od 20 učesnika, među kojima preovlađuju maloletnici, šest povređenih i upotrebu noževa, palica, šipki, šrafcigera i kaiševa, SSP je naveo da se u Novom Sadu dogodio brutalan obračun u samom centru grada ispred jednog ugostiteljskog objekta, gde su dve osobe teško povređene, ističući da se dogodilo posle 20 časova, kada bi, prema merama Kriznog štaba, ugostiteljski objekti trebalo da budu zatvoreni.\nnasilje, SNS, SSPBeograd/Novi Sad\n23. februara 2021. u 14.14\nVidite cim pocela hajka na mafiju javljaju se branioci\n23. februara 2021. u 18.11\nZlo su oni ljudi moji,za sve ratove su krivi pa i za bombardovanje!\n23. februara 2021. u 19.23\nA znate li vi uopšte šta znači reč nebuloza? Pa vi ste odavno u nebulozi.


Napoli pikirao Inzagija\n199 26.03.2018 11:20 Volcano sport tim\nNapoli će pokušati da dovede trenera Lacija Simonea Inzagija u slučaju da Mauricio Sari ne pristane na produženje ugovora, prenose italijanski mediji.\nTutosport je objavio da su klub sa San Paola i Sari daleko od dogovora oko novog ugovora pošto aktuelni trener traži 4.000.000 eura, a predsjednik Aurelio de Laurentis je spreman da mu ponudi maksimum 2.500.000 po sezoni.\nTorinski dnevnik podvlači da je prioritetna želja Napolitanaca da nastave saradnju sa 57-godišnjim Sarijem, ali istovremeno otkriva i da je otkupna klauzula od 8.000.000 koju iskusni stručnjak ima u ugovoru (važi do juna 2020. godine) izuzetno privlačna Čelsiju, Monaku, Totenhemu, Zenitu i Galatasaraju.\nZbog toga, De Laurentis uveliko sprema plan B u čijem je centru upravo mlađi od braće Inzagi, koji se ispostavio kao kvalitetno trenersko rješenje u italijanskim okvirima. Njegov odlučni stav na terenu, fleksibilnost, kao i umjetnost da izvuče maksimum iz igračkog kadra, najbolja su mu preporuka za posao na San Paolu.\nBivši napadač rimskih Orlova koji je naslijedio Stefana Piolija u aprilu 2016. godine, odveo je Nebeskoplave do trofeja u Kupu Italije i učvrstio ga među šest najboljih ekipa na "čizmi". To mu je najbolja preporuka da sjedne na klupu drugoplasiranog tima u Seriji A.


"Kovid propusnicama 7-10 dana a onda RIGOROZNIJE MERE"\nDržavni sekretar u Ministarstvu zdravlja Mirsad Đerlek izjavio je danas da će se sačekati sedam do deset dana da se vide efekti kovid propusnica i da ako takva mera ne da rezultat koji se očekivao, resorno Ministarstvo će na Kriznom štabu tražiti rigoroznije i mnogo efektivnije mere.\nOn je napomenuo da se već dugo drži visok broj novoobolelih, u jednom trenutku je bilo 8.500 ljudi, to su ozbiljni brojevi, a povećava se broj ljudi koje gubimo svakog dana.\n“Jučerašnji broj od 61 čoveka kojeg smo izgubili neće biti najveći broj koji ćemo doživeti u četvrtom talasu, i pored vakcina, to je zabrinjavajući broj”, rekao je Đerlek za RTS.\nGovoreći o tome može li kažnjavanje onih koji nemaju propusnicu posle 22 sata da popraviti situaciju, Đerlek kaže da se to ne shvata kao kažnjavanje, I da je legitiman potez da država zaštiti zdravlje i živote građana i kovid propusnice se uvode da se zaštite životi.\nPostavio je pitanje da li će to dati efekta.\n“Stav Ministarstva zdravlja je da ćemo sačekati sedam do deset dana i ako bude pozitivnog efekta, bićemo zadovoljni, ako ne bude, Ministarstvo će na sednici Kriznog štaba tražiti rigoroznije i mnogo efektivnije mere”, rekao je Đerlek.\nMože li zdravstveni sistem da izdrži\nObilazeći kovid bolnice širom Srbije, evidentno je i vidno da su zdravstveni radnici iscrpljeni i umorni, ima tu i emotivnih stvari, divim se kako pronalaze pozitivnu energiju i bore se za živote ljudi. Imajući u vidu da imamo tako hrabre ljude, i da država stoji iza zdravstvenog sistema, siguran sam da zdravstvni sistem može odgovoriti i na najteže izazove, kaže državni sekretar.\nVakcina nema alternativu\nKako kaže, stav Ministarstva zdravlja je da bezbedna vakcina nema alternativu, pogotovo kada smo dobili našu, Torlakovu vakcinu.\n“Sada imamo svoju vakcinu, sve te priče sa društvenih mreža padaju u vodu, očekujem da će građani biti mnogo odlučniji, hrabiji, solidarniji i da ćemo povećati broj vakcinisanih ljudi”, kaže Đerlek.\nPrema njegovim rečima, virus živi s nama i u nama, uvek traži nevakcinisane.\nUkazuje da su lokalne samouprave sa najmanje vakcinisanih Tutin, Lajkovac, Mionica, Merošina.\n“Mladi najbolje razumeju mlade, zato treba držati tribine i njima bi trebalo da se obraćaju njihovi vršnjaci, da im ispričaju kroz šta su prošli i šta su morali da prežive”, zaključio je Đerlek.\nepidemiološka situacija/kovid 19/kovid propusnice/mirsad đerlek\n09/08/2021 | 12:40\nU Francuskoj NOVE MERE: Za gde je sve potrebna KOVID PROPUSNICA\n30/03/2021 | 13:14\nDr Šekler APELUJE: Doneti protokol za TREĆU DOZU vakcine


Vlada će kontrolisati finansije RTCG - Vijesti.me\nUSVOJEN UGOVOR KOJI RUŠI NEZAVISNOST\nVlada će kontrolisati finansije RTCG\nČlan ugovora oko koga se menadžment i Savjet sporio sa Vladom propisuje da će kabinet Duška Markovića pratiti implementaciju ugovora izmijenjen je, pa ona može pratiti samo ostvarenje finansijskih, ali ne i programskih obaveza\nSavjet Radio-televizije Crne Gore usvojio je juče predlog ugovora o pružanju usluga između Javnog servisa i Vlade CG.\nČlan ugovora oko koga se menadžment i Savjet sporio sa Vladom propisuje da će kabinet Duška Markovića pratiti implementaciju ugovora izmijenjen je, pa ona može pratiti samo ostvarenje finansijskih, ali ne i programskih obaveza.\nProtiv takvog predloga bio je član Savjeta Milan Radović, koji smatra da se i time krši Zakon o nacionalnom javnom emiteru.\nČlan 22 tog zakona propisuje da je isključivo Savjet nadležan za kontrolu implementacije ugovora, pa bi se ovim članom, smatra, ugrozila nezavisnost Javnog servisa.\nPredsjednik Savjeta Vladimir Pavićević nije se javljao na telefon, a za portal RTCG je rekao:\n“Član sedam jeste problematičan, jer u tom predlogu stoji da je Vlada ta koja će pratiti realizaciju finansijskih i programskih obaveza iz tog ugovora, što je po Zakonu o nacionalnom javnom emiteru isključiva nadležnost Savjeta”.\nMinistar kulture Aleksandar Bogdanović zamjerio je prije dva dana menadžmentu i Savjetu RTCG što im više od mjesec dana nijesu dostavili mišljenje na predlog ugovora o pružanju javnih usluga između Vlade i Javnog servisa.\nUgovor između RTCG i Vlade osnov je za usvajanje programskih načela menadžmenta RTCG.\nKada je riječ o programsko-produkcionim planovima televizije i portala, za koje je potrebna apsolutna većina članova Savjeta (njih pet) i dalje nijesu usvojeni.\nZa predloge su glasali Radović, Pavićević, Perko Vukotić i Igor Tomić, a protiv su bili Mimo Drašković, Slobodan Pajović i Ivan Jovetić. Potpredsjednica Savjeta Dragana Tripković nije se izjasnila već je tražila da se planovi ponovo vrate na raspravu.\nMilan Radović, ocijenio je da je proces usvajanja ugovora Javnog servisa i Vlade usporila izvršna vlast, jer upravo iz Vlade postoje opstrukcije.\nRadović kaže da se niko iz resornog Ministarstva nije oglašavao, kada su bili ugroženi nezavisnost i dignitet Javnog servisa.\n"Ministar bi u svom resoru trebalo da traži odgovornost, jer su upravo zbog činjenja i nečinjenja u prethodnom periodu narušeni ne samo rad Savjeta, nego i ukupan dignitet i nezavisnost i Savjeta i Javnog servisa, nijesam primijetio dizanje glasa od strane ministarstva za očuvanje nezavisnosti Javnog servisa”, poručio je Radović u izjavi za Portal RTCG.\nfileopg 8 mjeseci i 1 nedelja\nbi da ih finansira vlada(država) a da pare troše i odlučuju oni koji su protiv te vlade(države). smiješno.\ntastatura 8 mjeseci i 1 nedelja\nnajbolje da bude posteno


17. Festival „Sedam veličanstvenih“ od 2. do 6. oktobra – Filmske radosti\nFilmske radosti > Aktuelno > 17. Festival „Sedam veličanstvenih“ od 2. do 6. oktobra\nSve nas, iskrene posvećenike sjajnih bioskopskih dokumentaraca, ova vest raduje jer nam pruža mogućnost da se u danima festivala prepustimo magiji bioskopa i velikog platna koje ispunjavaju zadivljujući prizori uvek iznenađujućeg života uhvaćeni kamerama dokumentarista širom planete.\nIpak, ovoga puta verovatno je primerenije da najavimo ponovo još jedno izdanje festivala diktirano pandemijom, uprkos svim našim nadanjima za 2021. godinu. Jedino, dok smo prošle godine delili ove probleme sa zemljama Evrope i sveta, ovoga puta smo usamljeni sa na vrhu crnih lista i u velikoj meri smo neprijatno iznenadili naše potencijalne sjajne goste, vrhunske dokumentariste Evrope, koji su se iskreno obradovali pozivima i izrazili koliko je za njih čast da budu deo „Sedam veličanstvenih“.\nProgram i detalje o filmovima potražite na sajtu festivala. Više o Festivalu: www.magnificent7festival.org\nProdaja ulaznica počela je od 15. septembra na blagajnama Kombank dvorane.\nTagged in : 17 sedam velicanstvenih hedi honigman iva plemic divjak kamila nilson krocenje Mladen Kovačević saloma dzasi Sedam velicanstvenih sedam velicanstvenih 2021 skola nade svetlana popovic zoran popovic\nPrevious Previous post: „Pejzaži otpora“ Marte Popivode najbolji domaći film na Beldocs festivalu\nNext Next post: Počinje peto izdanje Putujućeg bioskopa Slobodne zone Junior\nutorak 28 septembra, 2021


Zainteresovani ste za besplatnu profesionalnu podršku za razvoj vaše kompanije od strane Deloittea, vodeće svjetske kompanije za pružanje profesionalnih usluga?\nŽelite se umrežiti sa drugim kompanijama, investitorima, te uspješnim poduzetnicima i predstavnicima korporacija?\nPowerUp je besplatni program namijenjen malim i srednjim preduzećima (MSP) i start-up kompanijama koje su u potrazi za novim načinima povećanja baze klijenata, unapređenjem svojih poslovnih modela i koje su potencijalno zainteresovane za vanjske investicije.\nSve kompanije odabrane za učešće u ovom programu dobit će podršku i obuku za dalji razvoj poslovanja usmjerenu na povećanje njihove sposobnosti privlačenja investicija i otpornosti na krizu uslijed COVID-19 i slične vanjske šokove. Program pruža vrijedno praktično znanje i stvara preduslove za ostvarenje vidljivih rezultata u kratkom roku, te će se fokusirati na teme kupaca i tržišta, finansijske uspješnosti, brendiranja, te vještina prezentovanja - pitching.\nOko 100 kompanija sa najboljim učinkom tokom programa bit će pozvano da se u martu 2021. godine takmiči u „PowerUP finalu“ na atraktivnoj lokaciji na području Zapadnog Balkana, i predstavi svoje poslovanje ekskluzivno pozvanoj grupi angel investitora, venture capitalista, uspješnih poduzetnika, te predstavnika korporacija i medija. Sve kompanije koje budu odabrane za učešće u finalu programa dobit će značajnu eksponiranost i priznanje, te će biti promovisane putem lokalnih i regionalnih medija.\nTri najuspješnije kompanije na PowerUP finalu dobit će „Nagradu za poduzetničku izvrsnost Zapadnog Balkana“ za različite kategorije, kao i ekskluzivnu, prilagođenu poslovnu savjetodavnu podršku lokalnih i regionalnih stručnjaka iz vodeće svjetske kompanije za pružanje profesionalnih usluga Deloitte.\nKompanije trebaju biti prijavljene i registrovane u jednoj od šest zemalja Zapadnog Balkana (Albanija, Bosna i Hercegovina, Kosovo1 , Sjeverna Makedonija, Crna Gora i Srbija);\nKompanije trebaju biti inovativne i imati proizvod / uslugu koja donosi prihod na najmanje jednom tržištu, te za koji kompanija teži da poveća prodaju;\nPripremite dokaz o registraciji / prijavi kompanije, te ispunite obrazac za registraciju.\nBroj mjesta unutar programa je ograničen, a odabir učesnika koji zadovoljavaju kriterije izvršit će se uzimajući u obzir diverzifikaciju industrija i zemalja. Po potrebi, vremenski okvir programa se može prilagoditi situaciji uzrokovanoj pandemijom COVID-19.


Da li će sirijske izbeglice biti primljene u SAD?\nMigranti iz Sirije očekuju da izvesni broj njih bude primljen u SAD\nAmerička federalna vlada upozorila je zvaničnike saveznih država da nemaju pravna ovlašćenja da odbiju da prihvate izbeglice iz Sirije. Direktor Kancelarije za smeštaj izbeglica,\nDirektor Kancelarije za smeštaj izbeglica, Robert Keri izjavio je da američke savezne države ne mogu da uskrate beneficije i usluge koje obezbedjuje njegova kancelarija, na osnovu toga odakle izbeglice dolaze ili njihove verske pripadnosti.\nViše od dvadeset republikanskih guvernera obećalo je da će blokirati pokušaje federalne vlade da naseli sirijske izbeglice u njihovim državama, iznoseći argument da oni predstavljaju bezbednosni rizik.\nOno što je dodatno doprinelo povećanju zabrinutosti i straha jeste činjenica da je bar jedan od ekstremista, od onih koji su učestvovali u smrtonosnim napadima na Pariz, ušao u Evropu sa grupom sirijskih izbeglica.\nProšle nedelje Predstavnički dom američkog Kongresa, u kojem većinu čine republikanci usvojio je zakonski predlog kojim se podižu ograničenja na prijem izbeglica iz Iraka i Sirije. Budućnost tog zakonskog predloga je neizvesna u Senatu, a predsednik Barak Obama je obećao da će uložiti veto na tu meru.


KONFERENCIJA “DECA NISU NA PRODAJU”: SRBIJA PREDUZELA SVE MERE POMOĆI MIGRANTIMA\nSavetnik u Ministarstvu za rad, zapošljavanje, boračka i socijalna pitanja Dragan Vulević izjavio je danas u Beogradu na konferenciji “Deca nisu na prodaju” da je Srbija preduzela sve mere pomoći migrantima, a posebno deci bez pratnje odrasle osobe.\n“Srbija je pružila maksimalno, koliko joj kapaciteti dozvoljavaju, i ona radi na pomoći i podršci deci i drugim koji su se našli ovde, a koji su bežali od raznih nevolja”, kazao je Vulević.\nKako je dodao, to ministarstvo reagovalo je odmah, još u maju 2015. godine, kada otpočeo “veliki talas migracija kroz Srbiju”.\n“Kroz Srbiju je prošlo između 750.000 i 1.000.000 izbeglica, a mi smo tada doneli novu instrukciju postupanju prema migrantima, koja je bila zasnovana univerzalnom principu da svako dete koje se nađe na teritoriji Srbije bez obzira na pravni osnov borakva uživa istu zaštatu kao i svako dete bez roditeljskog staranja”, dodao je on.\n“U drugom ‘talasu’ smo proširili sistem socijalne zaštite, ranije je prolazilo 24 ili 48 časova do prepoznavanja dece bez pratnje starijeg lica, što više nije slučaj,” dodao je Vulović.\nPrvi sekretar ambasade Švedske u Srbiji Erik Reho kazao je da je saradnja najbitnija u sprečavanju trgovine dece.”Saradnja država, institucija, nevladinih organizacija preduslov je za efikasno sprečavanje i prevenciju trgovinu decom, iskorišćavanje i prostituciju”, rekao je Reho.\nProjekat “Deca nisu na prodaju” ostvaruje se saradnjom udruženja “ATINA” sa međunarodnom organizacijom “Save the Children” sa svrhom sprečavanja trgovine decom i iskorišćavanja u seksualne svrhe.\nSkup je održan u organizaciji udruženja “ATINA” i “Save the Children” koja je u maju 2019. navršila sto godina postojanja.


Brnabić s Porošenkom o nastavku ekonomske saradnje\nBeta 3. jula 2018. 18:20\nPredsednica Vlade Srbije Ana Brnabić sastala se danas sa predsednikom Ukrajine Petrom Porošenkom sa kojim je razgovarala o daljem razvoju političkog dijaloga, ekonomske saradnje i ukupnih bilateralnih odnosa, saopšteno je iz Vlade.\nBrnabić je rekla da Srbija očekuje nastavak institucionalne ekonomske saradnje sa Ukrajinom kroz rad zajedničke Medjuvladine komisije za trgovinu, ekonomsku i naučno-tehničku saradnju i predlog ukrajinske strane za termin narednog zasedanja te komisije.\nPremijerka je izrazila uverenje da je u obostranom interesu potpisivanje bilateralnog sporazuma o slobodnoj trgovini i ukazala da je u protekle dve godine uočen blagi rast robne razmene u odnosu na prethodni period stagnacije.\nU 2017. godini robna razmena iznosila je oko 316 miliona evra, a za prva četiri meseca ove godine oko 134 miliona evra, dodala je Brnabić.\nGovoreći o oblastima u kojima postoji mogućnost saradnje, Brnabić je navela poljoprivredu, prehrambenu i laku industriju, energetiku, kao i poboljšanje turističke ponude, dok sa ukrajinske strane postoji naglašeni interes za uspostavljanje direktne avionske linije na relaciji Kijev-Beograd tokom cele godine.\nPremijerka je predsedniku Porošenku zahvalila na principijelnoj podršci njegove zemlje u vezi sa nepriznavanjem jednostrano proglašene nezavisnosti Kosova i izrazila očekivanje da će Ukrajina nastaviti da podržava napore Srbije u protivljenju namerama Prištine za učlanjenje u medjunarodne organizacije kao što su Interpol, Unesko i druge.\nBrnabić je rekla i da nastavak Briselskog dijaloga Srbija vidi kao način za pronalaženje kompromisnog rešenja Beograda i Prištine i ponovila da je Srbija posvećena implementaciji dogovorenog u okviru dijaloga, ali i da očekuje da druga strana takodje primeni ono što je u Briselu potpisano.\nOna je upoznala svog sagovornika i sa evropskim integracijama Srbije, zahvalila mu je na podršci koju njegova zemlja pruža Srbiji na tom putu i istakla da je punopravno članstvo u EU apsolutni spoljnopolitički prioritet zemlje, navodi se u saopštenju.


Austrija neće dozvoliti ulazak u zemlju migrantima koji namjeravaju da prođu kroz Njemačku, umjesto da zatraže azil u toj zemlji, izjavila je danas ministar unutrašnjih poslova Johana Mikl-Lajtner u radijskom intervjuu.\nNjemačka je počela da vraća sve više migranata sa svojih granica sa Austrijom, a svakog dana šalje po nekoliko stotina ljudi nazad u tu zemlju, objavila je ranije austrijska policija.\nStotine hiljada migranata prošle su kroz Austriju prema Njemačkoj od septembra, kada su ove dvije zemlje otvorile granice za talas ljudi koji bježe od rata i siromaštva na Bliskom istoku, u Avganistanu i na drugim mjestima.\nSamo oko 90.000 ljudi zatražilo je Azil u Austriji prošle godine, ali postoji strah da će veliki broj migranata u prolazu doprinijeti rastu popularnosti ultradesnice.\nMinistri iz Socijal-demokratske stranke i njihovi manji koalicioni partneri iz Austrijske narodne stranke kažu da se mora učiniti više na smanjenju broja ljudi koji dolaze u zemlju, ali nisu saglasni o tome kako da se to postigne.\n"Sadašnja situacija na njemačko-austrijskoj granici je takva da će biti propušteni samo oni koji žele azil u NJemačkoj, a oni koji žele da putuju dalje biće vraćeni nazad", rekla je Mikl-Lajtnerova austrijskom radiju ORF.\nOna je dodala da će migranti biti zaustavljani na južnoj granici Austrije od kraja sljedeće sedmice.


Šausberger: Srbija ključna za stabilizaciju Balkana - European Western Balkans\nBEČ – Konstruktivno učešće srpske strane ključno je za stabilizaciju jugoistočne Evrope, smatra Franc Šausberger, specijalni savetnik za Zapadni Balkan i Ukrajinu evropskog komesara Johanesa Hana.\nIstovremeno, Šausberger neko buduće zajedničko balkansko tržište vidi kao važan korak za ekonomsku integraciju tih zemalja, te kritikuje zapadne medije sbog toga što, kako kaže, stvaraju iskrivljenu sliku o Balkanu, posebno o Srbiji.\nŠausberger, naime, u autorskom tekstu koji objavljuje bečki Presse, a kojim reaguje na nedavne žestoke napade medija i opozicionih političara u Austriji na Slobodarsku partiju Austrije (FPO) čiji su najviši predstavnici primili orden RS na proslavi Dana Srpske, te tvrdi da se u zapadnim medijima o Balkanu piše uglavnom negativno, a retko ili gotovo nikad ne iznose se pozitivni primeri.\nKritikuje, istovremeno, što se pod parolom “ništa pozitivno o Srbima”, u Austriji ne pridaje značaj tome što je Dodik povukao odluku o sprovođenju referenduma, kao ni činjenici da je njegova separatistička retorika postala značajno umerenija, te njegova vlada konstruktivno radi na odgovorima na katalog pitanja EU.\nAutor jednostavno traži više objektivnosti u reagovanjima, te napominje da je potrebno da odnos Austrije prema državama Zapadnog Balkana bude manje emocionalan.\nGovoreći o tome da zapadni mediji kreiraju “iskljivljenu sliku” Balkana, a pre svega Srbije, Šausberger primećuje da su problemi o kojima pišu ti mediji, a tiču se etničkih sukoba, korupcije, vladavine prava, prisutni u svim zemljama Zapadnog Balkana, te mu je stoga nerazumljivo zašto se “diže bura” samo kada su u pitanju Srbi.\nOn, naime, tvrdi da nacionalizam drugih etničkih grupa nije ništa manji, dok je kod Bošnjaka u BiH istovremeno prisutan i izraženi centralizam i provokativna hegemonijska težnja.\nŠausberger ukazuje svakako nije pozivina primer, te da naprotiv “negativno upada u oči” to što je uz podršku SAD i Evrope stvorena najmlađa država Kosovo.\nNa drugoj strani pozitivno ocenjuje prošlogodišnji skup u Trstu, gde su se, podseća, okupili šefove vlada svih šest država za jednim stolom.\n“To nije još ništa istorijski, ali nije ni nešto što se podrazumeva. To što su oni uspeli da se dogovore oko konkretnih zajedničkih stvari i stvoren zajednički ekonomski prostor, je nešto što je zapaženo. Takvo zajedničko balkansko tržište moglo bi biti važan korak za ekonomskoj integraciji tih zemalja”, uveren je Šausberger.\nU tekstu, međutim, izražava žaljenje, što, na primer, u Austriji niko ne primećuje da se politički život u Makedoniji stabilizovao, da su počeli uspešno pregovori o rešavanju spora oko imena sa Grčkom, što u Albaniji ponovo sve političke stranke učestvuju u procesima, ili što je, kako navodi, postignut napredak u borbi protiv korupcije, ali i što Srbija i Crna Gora prednjače u evropskim integracionim procesima sa pristupnim izgledima do 2025..\nŠausberger tvrdi da na Balkanu ima pomaka, da seu oni postignuti pre svega zahvaljujući činjenici da EU i pored sopstvenih teških problema naglašava verodostojno evropsku perspektivu balkanskih država i pomaže u preduzimanju malih koraka ka boljitku.\n“Svi oni koji traže veće angažovanje EU na Zapadnom Balkanu treba da znaju da Unija ne može rešiti brojne komplikovane probleme tih zemalja, već može samo pružati pomoć”, objasnio je Šausberger.\nNaglasio je, međutim, da mora nedvosmisleno biti stavljeno do znanja da zemlje regiona moraju same dati svoj doprinos reformama ka postizanju evropskih standarda.\n“Što pre to učine, to će pre postići priključenje evropskoj porodici”, smatra on dodajući da i zemlje članice EU moraju biti spremne na proširenje, pri čemu je neophodno da se događaji na Zapadnom Balkanu ne posmatraju “jednim okom”, emocionalno jednostrano, ili čak koriste za unutrašnjo-političke razmirice.\nAustrijaFranc ŠausbergerJohanes HanZapadni Balkan


Nova regionalna crowdinvesting platforma namenjena start-up kompanijama\nFindessa Live, nova regionalna crowdinvesting platforma namenjena start-up kompanijama, trebalo bi da počne sa radom 1. oktobra 2020. godine. Ova platforma će biti dostupna i start-up kompanijama iz Srbije, kao i investitorima iz Srbije. Kako na platformi navode, ona će biti dostupna svima u celom svetu, ali su u misiji platforme primarne lokalne i regionalne kompanije. Platforma je registrovana u Bosni i Hercegovini.\nOva vest obradovaće sve vlasnike start-upova u Srbiji koji će po pokretanju ove platforme imati direktan pristup platformi na kojoj će moći da prikupljaju sredstva za svoje poslovne poduhvate. Još uvek nisu poznati svi aspekti rada platforme, pa ćemo u narednom periodu posvetiti još pažnje ovoj temi. Zasada vam donosimo dostupne informacije. \nInformacije za autore kampanja\nKampanje na platformi će moći da traju od 30 do 60 dana, a neće biti ograničenja za prikupljanje sredstava. Da bi neki start-up pokrenuo kampanju na platformi, moraće da prođe proveru investicionog odbora platforme.\nAutori kampanje će prvo morati da naprave i dostave biznis plan u formi koja je propisana za sve koji žele da pokrenu kampanju na ovoj platform. Ukoliko je kompanija registrovana duže od jedne godine, platforma preporučuje da autori kampanje osiguraju da su im finansijski izveštaji u prethodnoj godini poslovanja pozitivni, usklađeni sa zakonskim propisima države u kojoj je kompanija registrovana i na vreme podneti nadležnim institucijama. \nInformacije za backer-e\nBacker-i, odnosno investitori iz Srbije će takođe moći da podrže različite kampanje, a za to će im biti dovoljna platna kartica kojom mogu da obavljaju transakcije na internetu. Minimalna investicija iznosiće 10 konvertibilnih maraka (približno 5 evra). Backer-i će za svoju investiciju moći da očekuju naknade u vidu godišnje kamate koja se definiše ugovorom o pozajmici, a koji se sklapa između backer-a i autora kampanje. \nProvizija platforme i troškovi za backer-e\nPlatforma će imati malo drugačiji način naplaćivanja svoje usluge od očekivanog u vidu provizije u odnosu na ukupno prikupljena sredstva. Naknada koju će autori kampanja plaćati je fiksna, a moguć je izbor između tri paketa usluga. Tačnije, autori kampanja plaćaju članstvo na platformi i mogu da izaberu između tri paketa – silver, gold i platinum. Silver paket košta 249 evra, gold 399 evra, a platinum 499 evra, a svi iznosi su bez uključenog PDV-a. U zavisnosti od paketa koji izaberu, autori kampanje mogu da očekuju različite pogodnosti. Ipak, u narednom periodu, dok je platforma u beta fazi, start-up kompanije mogu da se registruju besplatno!\nSa druge strane, investitori mogu da podržavaju kampanje bez naknade, ali su im dostupni i gold paket po ceni od 2,49 evra mesečno (bez PDV-a) i platinum paket od 49 evra mesečno (bez PDV-a), koji investitorima daju određene pogodnosti. \nZanimljivo je da će ova platforma organizovati i „Findessa Show” događaje na kojima će start-upovi pičovati, odnosno predstavljati svoje ideje investitorima uživo. Ova opcija koju platforma nudi biće organizovana kao digitalna konferencija na kojoj se start-up kompanije predstavljaju investitorima i publici koji će u realnom vremenu moći da glasaju za start-up i finansijski podržavaju njihove kampanje. \nFindessa Live poslovni klub\nPlatforma planira i pokretanje poslovnog kluba u kome će kompanije plaćati članstvo i koje će zauzvrat imati određene benefite. Ova usluga nije toliko u vezi sa crowdinvesting-om koji je osnovna usluga platforme, ali će definitivno biti dodatna vrednost za autore kampanja.\nOva platforma želi da kreira okruženje za povezivanje investitora i start-up kompanija, razmenu iskustava i pametno ulaganje. Očigledna je namera da se ne samo omogući vlasnicima start-upa da dođu do finansija za realizaciju svojih ideja, već i da se podrži razvoj ekosistema koji uključuje i start-upove i investitore, ali i zainteresovane kompanije koje mogu da budu saradnici i klijenti start-upa.\nKao što smo pomenuli, još uvek nisu poznate sve informacije o načinu rada platforme,stoga ćemo u narednom periodu pratiti sve nove informacije u vezi sa radom platforme, a u planu je i intervju sa jednim članom tima koji je pokrenuo ovu platformu.